text:
Premye minis Laurent Salvador Lamothe deklare gouvèlman an gen volonte poul fè eleksyon nan fen ane 2013 la.Li eksplike tou gen yon komite miks ki deja tabli ak kominote entènasyonal la pou etidye ki mekanism kap mete an plas pou finisman operasyon yo ak garanti sekirite eleksyon yo
.Chèf gouvèlman an fè konnen sèl sa ki rete pou fèt, se pwosesis pou mete kanpe Konsèy elektoral la. Premye minis la fè deklarasyon sa a apre LONI fin mande pou eleksyon yo fèt nan finisman ane a Premye minis Laurent Salvador Lamothe drese yon bilan pozitif de patisipasyon l nan 4twazyèm somè ekonomik mondyal la ki sot fèt nan vil Davos, nan peyi La Suisse, soti 22 pou rive 26 janvye 2013 la. Chèf gouvèlman an pale de plizyè rankont li te genyen ak plizyè gwo envestisè, tankou : gran finansye entènasyonal Georges Soros ; dirjan antrepriz COCA Cola, Digicel ak lòt ankò.Li anonse plizyè pwojè pèsonalite sa yo ap vin ede egzekite an Ayiti.
Li te pale konsa mèkredi maten an nan primati a, apre li te fin remèt òganizatè « Kita Nago » yo yon plak Onè ak Merit.Premye minis Laurent Salvador Lamothe remèt Harry Nicolas ak tout ekip “Kita Nago” a jounen mèkredi a nan Primati a, yon plak Onè ak Merit. Chèf gouvèlman an deklare jès sa a se pou bat bravo pou kouraj ak detèminasyon ekip sila a ak pou pwojè inite nasyonal sa a “Kita Nago” reprezante.
Sou bò pal senatè Francisco De La Cruz deklare gouvèlman Martelly/Lamothe la pa montre ankenn volonte pou òganize eleksyon nan peyi a. Palmantè Plato Santral la estime metòd ekip Tèt Kale a ap itilize yo depaman ak ranfòsman eta de dwa. Dapre senatè De La Cruz, yon gouvènman ki vle atire envestisman gen pou devwa bay yon lòt imaj.
Toujou nan Palman an premye sekretè Chanm Depite a, Gluck Théophile, anonse yo chwazi 9 depite pou entegre komisyon bikameral kap gen pou deziye 3 reprezantan palman an nan Kolèj tranzitwa Konsèy elektoral pèmanan an.Pami depite yo, gen Ogline Pierre ki reprezante biwo a, Benoit Laguerre (PSP) ak Jean Danton Léger (endepandan).Dapre depite Théophile, blòk minoritè a refize patisipe nan komisyon an pou rezon pa yo.
Yon lòt pa ajan ekzekitif enterimè ki nan tèt Meri Petyonvil la, Yvanka Jolicoeur Brutus, di li pap bay machann yo yon souf nan operasyon li lanse pou debarase lari komin sila a. Madan Brutus fè konnen gen plizyè brigad ak ajan polis ki mobilize pou leve machann yo e menm al mennen yo nan mache ki prepare pou yo.Yvanka Jolicoeur Brutus pale konsa maten mèkredi a.
Plizyè machann nou te rankontre nan Petyonvil deklare yo rekonèt li pa bon pou yo rete nan lari a. Yo menm dakò pou yo ta ale yon lòt kote. Men, dapre yo, mache alatèt meri a di li mete a dispozisyon yo a oubyen yo pa gen plas, oubyen lòt machann ki deja la bat chalbari dèyè yo lè yo ale nan mache sa yo.
Poun fini minis kilti a, Josette Darguste, siyen yon pwotokòl akò ak responsab Ecole Nationale de l’Humour Ville Québec (Montréal, Canada) ki vize mete kanpe nan Pòtoprens yon lekòl humour ak entèprèt. Nan kad pwojè a, dwe gen echanj kiltirèl, fòmasyon ak pwodiksyon spektak sou teren an.Dapre Minis kilti a, inisyativ sa a antre nan kad politik gouvènman Martelly/Lamothe la pou kreye nan peyi a enstitisyon ki kapab amelyore imaj peyi a atravè lemond.
Ekriven ayisyen Dany Laferrière asosye ak demach sa a kap chache ankouraje jèn talan nan peyi a. Ekriven an antre Pòtoprens nan kad siyati pwotokòl akò a ak Ministè Kilti. Dapre Dany Laferrière ak direktris pedagojik Lekòl nasyonal humour vil Québec la, pwojè a ap pèmèt yo ofri spektak ki gen nen nan figi yo bay touris kap chache bon anbyans.redac/rtk/30-1-2013


c: text/html

text:
Deklarasyon Komisyonè Moss konsènan lamò Akil Larue Oliver
Komisyonè Konte Miami-Dade Dennis C. Moss fè deklarasyon swivan an:
"Mwen kanpe ak fanmi an ansanm ak kominote a pou'm eksprime endiyasyon mwen konsènan lefè ke Nabil Sulaiman ki te akize nan lamò Akil Larue Oliver nan makèt West Perrine la, yo pèmèt li sove kite peyi a. Sa se yon enkyetid ke fanmi an ak tout kominote a gen kèk tan yap di ke yo genyen. Mwen mande Biwo Avoka Eta a, Depatman Jistis Ameriken, Depatman Deta Ameriken, Imigrasyon ak Patwouy Fwontyè, Depatman Polis nou an nan Konte Miami-Dade ak nenpòt lòt ajans responsab, pou yo fè sa ki nesesè, ak tout sa yo dwe fè pou Mennen Nabil Sulaiman tounen nan Konte Miami-Dade pou vin nan jijman. Fanmi an ak kominote a soufri ase de evenman trajik sa-a, epi pou youn nan akize yo, Nabil Salaiman, pa reponn akizasyon yo nan ka sa a, sa jis ajoute ensilt sou blesi yo".
Jou 18 novanm 2010, yo te arete de (2) kesye nan yon makèt: Nabil Sulaiman aje 19 an ak Ragheb M. Silaiman aje 24 an poutèt yo te tiye Akil Larue Oliver, apre yon deblozay nan yon makèt nan West Perrine.
Youn nan kesye yo bay nèg la yon kout boutèy nan tèt epi lòt kesye a bay nèg la yon kout fè nan tèt ki tiye li frèt. Ensidan an te fèt nan makèt Quick Stop ki nan 9720 SW 168th Street.
Ragheb M. Sulaiman gen sou tèt li yon akizasyon touye moun o dezyèm degre, pandan ke Nabil gen yon akizasyon pou vwadfè agrave. Ragheb nan prizon san kosyon, pandan ke kosyon Nabil la te a $10,000 anvan li te sove kite peyi a.

robotstxt: allowed

filter: keep


text:
Fason Senyè a se pou nou koute ansèyman dirijan nou yo, pou nou konprann prensip kòrèk yo epi pou nou gouvène tèt nou.
Swasanndis
Mwen se yon Swasanndis. Swasanndis yo aple pou yo se mesaje---pou anonse pawòl Bondye a jan nou resevwa li nan men apot yo ak pwofèt yo ak nan men Lespri a epi pou nou temwen espesyal non Kris la, nan preche levanjil la nan tout mond lan, nan bati Legliz la, ak regle zafè li (gade D&A 107:25, 34).
Yon ti peyizan
M te grandi nan yon fèm tou pre Burley, Idaho---m se yon veritab “peyizan Idaho”! Antanke sa, m te aprann:
-
1.
Travay---si nou pa plante, nou pap rekòlte.
-
2.
Travay avèk entèligans-si ou awoze epi ou met angrè, ou rekòlte plis.
-
3.
Enpòtans tan genyen---si ou pa plante nan tan apwopriye a, yon fredi kapab detwi rekòlt la anvan l rèk.
-
4.
Fè sa ki nesesè a oubyen sa ki dwe fèt la, menmsi l pa amizan, menmsi l pa preferab pou ou, oubyen konvnab pou ou—ou tire lèt bèf la lè bèf la bezwen w tire l, non pa lè lide w di ou.
-
5.
Pale dirèk----avèk bèt nan fèm yo ak machin ou itilize yo, pa gen tan pou “voye wòch kache men”, oubyen pou fè diplomasi poutèt ou pè ofanse moun. (Nan sans sa a, pandan m ap sèvi toupatou nan Legliz la, m konn mande, “Èske ou vle m pale dirèk, oubyen pou m mete gan?” Jeneralman, manm Legliz yo vle m pale dirèk! Jodi a m pral pale dirèk.)
-
6.
Finalman, antanke yon peyizan nan Idaho, m te aprann fokis sou bagay ki fondamantal yo.
Pa gen anyen ki pi fondamantal pou nou tout, ak pou doktrin nou an, pase verite ki nan premye Atik Lafwa nou yo: “Nou kwè nan Bondye, Papa Etènèl la, ak Pitit Gason Li a, Jezikri, ak Sentespri a” (Atik lafwa 1:1).
Plis ankò, Li se Papa nou ki nan syèl la, ki konnen nou, ki renmen nou, epi ki vle nou retounen al jwenn Li. Jezi se Sovè ak Redanmtè nou ki, pa mwayen Sakrifis Ekspyatwa li a, asire ke nou gen laviktwa sou lamò, pou nou viv ankò, e li rann posib pou nou egzalte epi pou nou gen lavi etènèl. Sentespri a se konsolatè , revelatè, enstriktè, ak gid nou.
Panse sou sa, frè m ak sè m yo---nou pa òfelen espirityèl! Nou pa poukont nou.
Ki avantaj nou genyen lè nou gen paran---lè nou pa òfelen? Nou ka aprann nan men yo, nou ka benefisye nan eksperyans yo, nou ka evite danje yo avèti nou yo, epi nou ka konprann pi byen gras ak sa yo deja konnen. Nou pa oblije pèdi, ni nan konfizyon, ni fè moun desevwa nou, ni mwens efikas. Sa se yon verite, espesyalman nan ka Papa nou ki nan syèl la, ki anseye nou e montre nou non pa sèlman yon fason pou nou viv men vrè fason an.
Bondye konn fason an
Annefè, Bondye konn fason pou nou viv,1 pou nou renmen,2 pou nou ede,3 pou nou priye,4 pou nou pale,5 pou nou aji youn avèk lòt,6 pou nou dirije,7 pou nou marye,8 pou nou elve timoun,9 pou nou aprann,10 pou nou konnen laverite,11 pou nou pataje levajil la,12 pou nou chwazi sa n ap manje avèk sajès,13 eksetera.
Anplis ekriti yo, gen gwo sous pou nou jwenn fason Senyè a ki se liv Ankre nan lafwa, Pou fòs Jèn yo, ak lòt ansèyman pwofèt ak apot vivan yo.
-
1.
Paregzanp, Senyè a anseye nou nan ekriti yo:
“Paske, panse m pa panse ou, ni tou, fason mwen pa fason pa ou.
“Paske menmjan syèl la pi wo pase latè a, se konsa fason pa mwen yo pi wo pase fason pa ou yo, ak panse m yo pase panse ou yo” (Ezayi 55:8–9).
-
2.
Yonn nan move bagay nan dènye jou sa yo sèke “chak moun mache nan pwòp chemen pa l” (D&A 1:16). Nan Pwovèb yo avèti nou “pa gade sou sa nou konnen” epi pou nou “pa mete nan tèt nou nou gen plis konprann pase sa” (gade Pwovèb 3:5–7).
-
3.
Yo anseye nou ke si nou aji nan fason Senyè a, li anba obligasyon pou l beni nou e nou gen dwa reklame pwomès Li yo; men lè nou pa fè s al di, nou pa gen pwomès (gade D&A 82:10).
-
4.
Senyè a diferansye fason pa li avèk fason pa nou nan fòmasyon li te bay pwofèt Samyèl, ke l te voye chèche yon nouvo wa a: “Men, Senyè a di Samyèl, pa gade sou bèl aparans li, ni sou bèl wotè li; paske mwen mete l sou kote: paske Senyè a pa jije valè yon moun jan lèzòm fè l la. Lèzòm gade sou aparans, men Senyè a gade sa ki nan kè moun” (1 Samyèl 16:7).
-
5.
Menm lè nou vle adopte fason ki popilè yo pou nou ede moun ki pòv ak nan bezwen yo, Senyè a dakò avèk nou, men li avèti nou: “Men, sa dwe fèt nan fason pa m” (D&A 104:16). San sa, nan efò nou pou nou ede moun, nou kapab fè yo mal. Senyè a anseye nou ke nou bezwen ankouraje moun pou yo endepandan. Menm lè nou kapab ede, nou pa dwe bay moun oubyen fè yo jwenn sa yo ka fè e yo ta dwe fè poutèt pa yo. Tout kote sistèm sa a eksperimante, nou wè sa pa reyèlman ede moun. Reyèlman, Bondye konnen pi byen pase nou.
An nou konsidere kèk lòt egzanp. Senyè a gen fason pou l fè travay misyonè. Li eksplike sa nan ekriti yo, ak nan liv Preche Levanjil Mwen an e li enplante nan fason Lespri a gide nou.
Senyè a gen fason pa L, oswa vrè fason pou renmen an. Moun ki nan mond lan di sa ki reyèlman konte se pou de moun yo, youn renmen lòt. Papa nou ki nan syèl la anseye nou ke anfèt sa enpòtan, men, li anseye nou plis toujou: sèke gen yon fason ki otorize pou nou eksprime amou sa a.
Gouvène tèt nou
Depi nan anfans li, Joseph Smith te aprann fason Senyè a. Lè moun te mande l kouman l fè dirije Legliz la, li te eksplike yo ke li anseye prensip kòrèk yo epi manm yo dirije tèt yo.14Frè m ak sè m yo, pwofèt ak apot vivan nou yo kontinye ap anseye prensip kòrèk. Kesyon an se “Èske n ap itilize prensip sa yo pou gouvène tèt nou?”
Yon bagay yo anseye nou souvan se pou nou fleri kote nou plante a. Men, kèk fwa, nou gen tandans pou n imigre ale kèk lòt kote, paske nou panse pitit nou yo ap gen plis zanmi epi konsa yon pi bon pwogram pou jèn yo.
Frè ak sè m yo, èske nou reyèlman panse ke faktè enpòtan pou sove pitit nou yo se vwazinaj kote nou rete a? Apot yo ak pwofèt yo souvan anseye ke sa k ap pase andedan fwaye nou pi enpòtan anpil pase sa y ap rankontre deyò. Kijan nou elve pitit nou yo pi enpòtan pase kote n ap elve yo a.
Sètènman, gen lòt faktè ki antre an konsiderasyon lè n ap deside ki kote pou nou abite, e erezman, Senyè a ap gide nou si nou chèche konfimasyon nan men li.
Lòt kesyon an se: “Ki kote yo bezwen nou?” Pandan sèzan m te sèvi nan prezidans Pye Houston an nan Nò Texas. Anpil moun te bwote vin abite nan zòn nan pandan ane sa yo. Nou te konn souvan resevwa yon apèl telefonik pou anonse ke yon moun t ap bwote vini ki te bezwen konnen ki pawas ki te pi bon. Se yon fwa sèlman pandan sèzan sa yo, m te resevwa yon apèl telefonik ki te mande: “Ki pawas ki bezwen yon bon fanmi? Ki kote nou ka ede?”
Nan premye ane yo nan Legliz la, Prezidan Brigham Young ak lòt dirijan yo te konn aple manm legliz yo pou y al kèk kote pou yo bati Legliz la. Iwoni an sèke menm kounyeya nou gen manm Legliz fidèl toupatou ki ta renmen ale nenpòt kote pwofèt la ta mande yo pou yo ale. Èske nou reyèlman atann pou Prezidan Monson pral pèsonèlman di plis pase 14 milyon nan nou ki kote yo bezwen fanmi nou? Fason Senyè a se pou nou koute ansèyman dirijan nou yo, pou nou konprann prensip kòrèk yo, epi gouvène tèt nou.
Espesyalman Enpòtan
Avèk tout sa k ap pase nan Legliz la jodia, e pandan Senyè a ap fè travay li avanse nan tout kote a, li menm pi enpòtan toujou pou nou fè tout sa nap fè nan fason pa li!
Espesyalman nan travay sali a nou aprann ke “Bondye te pare yon chemen san parèy nan don Pitit Gason Li a”(Etè 12:11). Doktrin Kris la “se chemen an sa; e pa gen okenn lòt chemen ni okenn lòt non anba syèl la ki kapab sove lèzòm nan wayòm Bondye a” (2 Nefi 31:21).
Konklizyon
Lè n ap wè anpil moun nan mond lan jodia k ap viv nan konfizyon, oubyen pi mal, k ap mache nan chemen entèdi, e ki san nesesite ap peye konsekans move chwa yo fè, sa fè m anvi di tankou Alma:
“O, si m te yon zanj, m ta kapab fè sa ki nan kè m, m ta vle ale pou m pale avèk twonpèt Bondye a, avèk yon vwa pou souke tè a, m ta rele repantans nan zòrèy tout pèp!
“Wi, m ta deklare chak moun ... plan redanmsyon an, pou yo kapab repanti, vin jwenn Bondye nou an, pou kapab pa gen plis lapenn sou tout sifas tè a” (Alma 29:1–2).
Ankò, mwen temwaye ke Senyè a gen fason an! Papa nou ki nan syèl la konnen nou, Li renmen nou, epi l vle ede nou. Li konnen pi bon fason pou ede nou an. Nou pa òfelen espirityèl!
Sovè nou an, Jezikri se “chemen an, verite a, ak lavi a” (Jan 14:6; gade tou Alma 38:9). Chemen Li baze sou verite etènèl e l ap mennen nou nan “lapè nan mond sa a, ak lavi etènèl nan mond k ap vini an” (D&A 59:23). Mwen temwaye sa nan non Jezikri, amèn.
Mostrar las referencias
-
1. Gade 2 Nefi 5:27; Mozya 4:27; Alma 7:23–25.
-
2. Gade Egzòd 20:14; Detewonòm 6:5; Jan 13:34–35; Women 1:24–32; 1 Tesalonisyen 4:3; Alma 39:3–5.
-
3. Gade Mozya 4:21–27; Doktrin ak Alyans 104:15–18.
-
4. Gade Matye 6:5–13; 2 Nefi 32:8–9; 3 Nefi 18:21; Doktrin ak Alyans 10:5.
-
5. Gade Pwovèb 15:1; Kolosyen 4:6; Jak 5:12; 3 Nefi 11:29–30.
-
6. Gade Doktrin ak Alyans 64:10–11; 121:41–46.
-
7. Gade Matye 25:14–30; Jan 10:1–14; Doktrin ak Alyans 50:26; 107:99–100; 121:34–40.
-
8. Gade Jenèz 2:24; Jakòb 2:27; Doktrin ak Alyans 42:22; 132:19.
-
9. Gade Mozya 4:14–15; Doktrin ak Alyans 68:25–28.
-
10. Gade Doktrin ak Alyans 43:8–9; 88:77–79, 118.
-
11. Gade Mowoni 7:15–19; 10:3–5; Doktrin ak Alyans 9:7–9.
-
12. Gade Doktrin ak Alyans 33:8–10; 100:3–8.
-
13. Gade Doktrin ak Alyans 89.
-
14. Gade Enseignements des présidents de l’église: Joseph Smith (2007), 284.


text:
Solèy
thumb|right|250px|Solèy la. Solèy se etwal nou. Planèt yo ak lalin nan kap vire alantou solèy la fòme sistèm solè nou an. Syantis yo voye nan lespas navèt espasyal kap vire alantou tè ya tankou yon satelit. Syantis yo voye navèt espasyal, ki se yon sonn pou lòt planèt yo. Satelit ak sonn yo voye enfòmasyon retounen sou latè. Selon enfòmasyon sa yo fè nou konnen ke tout planèt ak lalin yo genyen anpil bagay ki menm jan. Se menm jan tou nou konnen genyen anpil lòt fason yo diferan yon ak lòt.
Yon galaksi se yon pakèt etwal ki gwoupe ansanm. Solèy la se yon n nan paket etwal yo ki nan galaksi nou an. Tout etwal yo genyen menm pwopriyete chimik. Genyen etwal ki gwo. Genyen etwal ki piti. Genyen etwal ki granmoun. Genyen etwal ki jenn. Genyen etwal ki pi cho pase lòt.
Genyen anpil milye galaksi nan monn nan. Galaksi sa yo genyen anpil bagay ladan yo ki sanble avek galaksi pa nou an. Yo fèt avèk men m eleman, men fòs, e se men m kalite fòm enèji ke nou jwenn nan sistèm solè nou an. [1]
Tradiksyon[edite | modifier le wikitexte]
- Lòt kreyòl:
- Franse: soleil
- Angle: sun
- Alman: sonne
- Panyòl: sol
Etimoloji[edite | modifier le wikitexte]
Mo solèy la soti nan lang franse a (soleil) ki soti nan yon mo laten (sol).
Referans[edite | modifier le wikitexte]


text:
Apre yon katastwòf, odè ak kote bèt la abitye ka chanje. Bèt kay yo ka vin egare ak pèdi, poutèt sa li enpòtan anpil pou kenbe kontak sere avèk bèt kay yo epi pou mete yo nan kòd lè yo prale deyò. Epitou, koulèv ak lòt bèt ki ka danjere ki deplase akòz katastwòf la ka vin nan zòn nan (sitou apre inondasyon). Answit, liy kouran ki tonbe kapab reprezante yon danje pou moun yo ak bèt kay yo.
Menm jan pou timoun ak adilt, estrès ki gen pou wè ak katastwòf yo ka chanje konpòtman yon bèt kay. Nòmalman bèt kay ki trankil ak amikal ka vin agresif oswa defansif. Siveye bèt kay yo deprè, epi pran prekosyon ou lè ou bòkote lòt bèt yo – menm bèt kay ou konnen. Si ou deplase, ale avèk bèt kay ou!
Si ou kapab ale avèk bèt kay ou, mete yo nan yon lakou ki gen barikad ki gen aksè nan abri, manje ak dlo. Kontakte jesyon ijans lokal ou pou jwenn enfòmasyon konsènan disponiblite abri annijans pou bèt kay.
Chèche yon Bèt Kay ki Pèdi
Souvan yo kenbe bèt kay ki deplase akòz yon katastwòf nan abri ak nan òganizasyon ki nan Eta kote te gen katastwòf la. Kontakte sosyete imen lokal ou, òganizasyon èd pou bèt, Ekip Repons Konte ak Eta a pou Bèt pou jwen abri oswa òganizasyon ki toupre ou. Answit, yon manm National Animal Rescue and Sheltering Coalition (Kowalisyon Nasyonal Sekou ak Abri pou Bèt) kapab ede ou jwenn òganizasyon repons lokal ki apwopriye a.
Rechèch ak sekou bèt kay ki pèdi pandan katastwòf yo fèt nan efò nan tèt ansanm ant gouvènman Eta a ak gouvènman lokal ak gwoup repons lokal pou bèt kay avèk sipò FEMA ak yon kantite òganizasyon nasyonal èd pou bèt kay (tankou NARSC, Humane Society of the United States [HSUS], ak Veterinary Medical Assistance Teams (VMATS)) Si w ap eseye jwenn bèt kay ou ki pèdi akòz yon katastwòf, kontakte ajans jesyon ijans lokal ou oswa Eta kote w ap viv la.


text:
Misié Sadik - Pa lagé (Lyrics - Paroles)
Misié Sadik - Pa lagé (Lyrics - Paroles)
an sav sa pa fasil
mè pon poun pa chwasi
la vi paka fè nou kado
nou chak tini on ti fawdo
dé lè nou ka mandé nou
mai ka nou ja fè ki pa bon
nou ka mandé bondié padon
ka prié bien évidamen
mai pétèt pas sifizamaaaaan
fô nou séché lé larm
mésié zé médam
lé faib' et lé braav
lé égri et lé saj
si ou vié et kèw ka viv tou sèl
et kè lé jèn' paka minm sonjé kriyé mami pou yo pé sav ni nouvel
si ou ka croulé asi pwa a fakti
et kè ou oblijé djobé lè sanmdi
et si ou ni du mal a di
kè ou adan la maladi
kè ou vlé pati o paradi
lékol ou kon fantom
paskè sa pakay fô
et kè malgré ou ja fè éfô
fanmi aw rou ka baw tô
ou ka santi ou pépa ankô non-non
refrain (x2)
pa lagé, non pa lagé
apré loraj, soley ka cléré
pa lagé, non paaaa lagéééééé
chèché la limiè-la yé
non, pa lagé, non pa lagé
lè ou paaani espwa
kay ka rétéw ?
pa lagé non paaa lagééééé
chèché la limiè la yé
Couplet 2
lè yo ka mandéw si sa kalé ou ka réponn' sii-sii
mè ou ni timoun a nouri, lajan la paka sifi
ou paka kwè an politik, pass sé twop hypocrizi
ou ni linprésion dé fwa, kè ni pwoblem yenki si’w
é vou kondané a viv, san li, ou bay kè aw mi
y pati épi on dot et ou tou sèl an lapenn aw
vou téké vé riiimé, ou la ka dépéri
pass yo fèméw la flè ka rèfizé flériiiii
vou lass goumé kon guériyé
fatigué o sériyé
ou ka mandéw siw ké guériii
é vou an bwason la
ka lité kont tentation la
pass ou bizin sensation ay
ou ja comprann' sanss a son la
refrain
Couplet 3
an sav sa rèèd lè ou vwè ou jenn
lè ou vwè ou ni diféran pou fè
ou vé ni on plass asiz, vou aussi ou vé météw a labri
ou ka sonjé pran'y radikal
mar dè remetre lé projet a pita, mai..
..ki moun ki parfai ? ka reprochéw kè..
..passé aw pa impékab
hum hum oui ! ou kay pété inné kab'
ou té vlé fondé on fwayé, pati èvè madanm é timoun pou pé viv
on koté habitable
mè lèw vwè yo réponn' vou ou pa adan, ou transforméw an Jacki Chan!
MAN !
{ on lanmin si kè, on lanmi si tèt
nou ansanm ansanm, kon ploton a bisiklèt
nou ka démaré au kout' siflèt, montré lan mizè et soufranss
kè sé lanmou ki mèt } (x2)
lanmou ki mèèèèt, ki mèèèèèèèèèt
refrain
…… FIN
Si ces paroles contiennent des erreurs, tu peux les corriger en cliquant sur le bouton Correction ci-dessous.


text:
Carlo Valtrain
Carlo Valtrain se yon atis, yon pent ayisyen. Li fèt 26 oktòb 1959 nan Pòtoprens, Ayiti. Papa l te boulanje, manman l te ap fè kouti. Li koumanse depi l tou piti ap desine, depi l te genyen 8 an. lè l te gen 19 an, li tap desine kaligrafi pou Teyat Nasyonal Ayisyen.
François Latour (?-2007), direktè epitou kreyatè teyat nasyonal, an rekonèt talan Carlo te genyen; li koumanse ede l ap vann tablo l.Francois Latour mouri nan zafè kidnaping nan lane 2007.
Carlo pèdi fanm li, li genyen 7 timoun. Li ap viv de pwodiksyon l.
Kontni
Byografi[edite | modifier le wikitexte]
- 1959, 26 oktòb : nesans Carlo Valtrain
- 1978 : travay pou Teyat Nasyonal Ayisyen, rankontre François Latour
Zèv li yo[edite | modifier le wikitexte]
Penti l
Referans[edite | modifier le wikitexte]
Moun
- Francois Latour (?-2007)


text:
Reprezantan sekretè jeneral l’ONU nan peyi Dayiti, Mariano Fernandez --kap kite pòs li anvan lontan-- lanse apèl bay sektè politik ayisyen yo pou li mande yo antann yo pou yo defann enterè peyi a.
Misye Fernandez ensiste sou nesesite pou eleksyon yo dewoule anvan lontan; paske, daprè li, reta responsab ayisyen yo pran pou yo mete yon konsèy elektoral sou pye pou òganize vòt yo, voye yon move siyal bay kominote entènasyonal la.
Yon lòt kote, Marie Danielle Bernadin, ki te akize Mèt Josué Pierre-Louis, yon ansyen minis jistis epi prezidan konsèy elektoral pèmanan gouvènman an vle mete sou pye a, anonse li deside kite akizasyon l nan tonbe.
Madam Bernadin, ki anonse desizyon an atravè biwo avoka li, di pèsonn pa fòse li wete akizasyon an; li pran desizyon an paske sekirite li pa garanti, nan moman anpil manm fanmi li oblije kite peyi a pou yo ale aletranje aprè yo te resevwa menas reprezay. Anfen, pleyant la di li pa kwè afè a ta prale okenn kote, daprè jan li konstate lajistis te trete dosye a jis nan moman li pran desizyon an.
Klike sou ikon ki agoch la pou w koute yon repòtaj korespondan VOA Clarens Renois


text:
Kanada
Kanada se yon peyi ki sitye nan Amerik dinò epi li jis nò Etazini. Yo pale angle ak franse lòt bò. Li gen yon popilasyon 32.5 milyon moun. Se dezièm peyi ki pi gwò sou latè a. Li ant Osean Atlantik a lès ak Osean Pasifik a lwès ak Osean Artik ò nò.
Prezantasyon[edite | modifier le wikitexte]
Fonde pa exploratè franse Jak Katiye an 1534, Kanada te pran orijin li an kon yon koloni franse sou tèritwa vil Kebèk la, fonde pa Samuel de Champlain an 1608. Tèritwa là te okipe pa pèp otoktonn yò. Apre yon peyod kolonizasyon angle, konfederasyon kanadyen an te fèt ak linyon twa koloni britanik yo, ki te constitie ak tèritwa Nouvel-Frans là. Jòdi a, Kanada se yon leta federal ak dis pwovins e twa tèritwa ki genyen indepandans li de Wayòmini nan yon pwosesus pasifik ki sòti nan 1867 poul fini nan 1982.
Jòdi a, Kanada se yon monachi konstitisyonel ak rejim palemantè, ki defini tankou nasyon bileng e miltikiltirèl; angle ak franse se, ak statu egal, lang ofisyel yo. Nan nasyon indistrialize e teknolojikman avanse sa, ekonomi divèsifie ap repoze prensipalman sou abondans resous natirel li ak sou komès efèktue an gran pati ak Etazini yo, peyi avek ki li genyen yon relasyon kompleks soti depi tan kolonio yo e komansman Konfederasyon an.
Kanada genyen 10 pwovins federe (yon premie minis ak yon asamble lejislativ) et 3 tèritwa (yon premie minis ak yon asamble lejislativ). Se sel yon pwovins ki frankofon an majorite, Kebèk ; yon pwovins bileng sosialman e legalman, Nouvobwonzwik ak 8 pwovins majoritèman anglofòn, ki rele «Kanada Angle» tou pou yo kap kompare'l ak Kanada franse an. Tèritwa Youkon an ofisyèlman bileng (angle ak franse). Tèritwa Nò-Lwès yo, ak tèritwa Nounavout la reconèt 11 lang ofisyèl, ki konprann angle ak franse.


text:
Nan peyi Lejip, Jeneral an chèf lame a, Abdel Fattah al-Sissi, ap òganize yon chita pale nan yon efò pou jwenn yon antant ant Prezidan Mohamed Morsi, ki gen apui Islamis yo, ak opozisyon relijye peyi a.
Jeneral la pwograme rankont la nan moman yon referandòm sou yon nouvo konstitisyon lage divizyon pami sitwayen ejipsyen yo.
Gwoup Islamis la apiye referandòm Prezidan Morsi ap fè oganize sou konstitisyon an, alòske Fwon Sali Nasyonal la, ki gen apui liberal yo ak relijye yo, pa dakò ak aksyon gouvènmantal sa a.
Medya leta ejipsyen yo di anviwon 589 mil manm dyaspora a kòmanse vote sou referandòm nan depi mèkredi 12 desanm nan, nan anbasad ak konsila peyi a genyen aletranje. Ann Ejip, vòt la ap kòmanse Samdi.
Plizyè relijye ejipsyen pè pou pwojè-konstitisyon an pa gen move konsekans sou libète sivil yo paske li ranfòse lwa Islamik yo san li pa pale, pa egzanp, de dwa medam yo.
Yon asanble konstityant te apwouve dokiman an mwa pase a apre manm liberal ak kretyen antite sa a te wete kò yo ladan n paske, dapre yo, Islamis yo pat vle tande vwa lòt sektè yo.


text:
Lite
Youn nan pi gro problèm ki genyen le ou resevwa on tikè, se pwen ki alé sou dosie ou. Pwen se youn nan faktè kompayi asirans itilizé pou konnen kombé ou va péyé pou asirans ou. NOU KAPAB EDE. Si ou te pran tikè nan "Miami-Dade, Broward, ou Palm Beach County." Tanpri konsidere youn nan plizie rézon ke ou dwé pran on avoka pou lite pou ou nan tribinal.
Ekonomize Tan Presie Ou
Pa pedi tan nan travay ou. Pi fô ka, ou pa men'm bezwen ale nan tribinal.
Pa Kite Yo Mete Pwen Sou-ou
Nou guaranti pap genyen pwen sou lisans-ou o si non nap renmet ou lajan ou. (sèlman pou ka kipa kriminel)
Ale Ak Moun Ki Gen Eksperians
Biro nou yo okipe plis ké mil ka tikè. Avoka nou yo pozé polis ki baw-ou tikè ya kesyon anplis yo pran tout mwayen legal pou yo rétiré tikè-a pou-ou.
Pi Fo Sispansyon On Leve Nan 24 Tre
Nan pi fô ka biro nou yo leve sispansyon lisans nan 24 trè. Konsa ou pa bezwen pase tout la jounen nan lign nan tribinal.
Kité avoka nou yo ki chajé ak eksperians ansam'm ak lôt profésyonèl édé ou retire tikè ou pran. Rélé nou nan Broward (954) 370-9999 ou nan Miami-Dade (305) 661-7272. Ou-byen e-mail nou jodi ya. Fre nou komanse nan $79.00 plis fre tribinal (si genyen.)
Pou plis enfomasyon tan pri ale nan "more info (FAQ'S)." Nou gen, on lis de kesyon ak repons ke yo kapab mandé pi souvan pou édé-ou nan problem ak tikè ou.


text:
Komisyoné Edmonson ouvé pwosesis aplikasyon an pou pwogram Sibvansyon Ti Biznis Mom & Pop 2014 la nan Distrik 3
Miami, FL - Komisyonè Audrey M. Edmonson envite tout mèt ti biznis nan Distrik 3 vin aplike pou jiska $10,000 sibvansyon pa biznis nan Pwogram Ti Biznis Mom & Pop la. Yo ka itilize sibvansyon an pou achte ekipman, founiti, envantè, asirans responsabilite sivil antrepriz, sistèm sekirite, piblisite ak maketing, ak ti renovasyon. Peryòd aplikasyon yo ap disponib la se de 10 - 24 fevriye 2014.
Aplikasyon yo ap disponib apati 10 fevriye 2014 nan biwo Komisyonè Edmonson lan oswa sou sit entènèt www.miamidade.gov/district03. Peryòd pou soumèt aplikasyon ki fin ranpli yo se de 25 fevriye rive 3 mas 2014 a 4:00 PM. Yo pap asepte aplikasyon ki soumèt anreta. Se pou soumèt yon fotokopi ak yon kopi orijinal aplikasyon an nan men e an pèsòn, anplis de tout dokiman yo mande yo, bay biwo distrik Komisyonè Edmonson lan oswa nan biwo Neighbors and Neighbors Association:
Commissioner Audrey M. Edmonson
District Office
5400 NW 22 Avenue Suite 701
Miami, FL 33142
Telefòn: 305-636-2331
Atención: Akeem Brutus
O
Neighbors And Neighbors Association (NANA)
180 NW 62 Street
Miami, FL 33150
Y’ap fè yon reyinyon obligatwa pou esplike pwosesis aplikasyon an ak egzijans yo jou 24 fevriye 2014 a 6:00 p.m. nan Joseph Caleb Center 5400 NW 22nd Avenue, Sal 110. Tanpri vini a lè.
Pou enfòmasyon adisyonèl, tanpri kontakte Ms. Lawanza Finney (305) 756-0605 nan Neighbors and Neighbors Association (NANA).


text:
Konte Miami-Dade gen batay la pou mete lwa feray yo ajou
Konte Miami-Dade ap gen jiska 1e jiyè 2013 pou modifye òdonans feray li-a nan enkòpore chanjman ki pou fèt pa Taskfòs Feray la ke Vis Prezidan Audrey M. Edmonson te kreye pou lite kont vòl metal ak kab kwiv kap fèt resaman epi kap ogmante dejouanjou.
Anplis, resiklè feray yo ap peye pi gwo amann si yo achte kwiv ki te vòlè oswa lòt metal pou lajan kach san bon dokimantasyon, dapre lejislasyon ki te pase pa Lejislati Eta a nan mwad mas la. Lwa a gen priyorite sou nouvo òdonans yo men li bay òdonans ki la deja yo priyorite.
“Mwen kontan ke Eta a sot rekonèt ke koze achte feray ilegal yo ak vòl kab kwiv yo kòm yon bagay serye ki afekte kominote nou an epi fè chanjman nan lwa a pou reflete enkyetid sou koze sa a”, di Vis Prezidan Edmonson. “Chak fwa yon pote limyè nan blakawout poutèt yon moun vòlè kab kwiv la, sa mete lavi yon sitwayen an danje nan lari yo ki nan fè nwa.
“Mwen paka tann pou m atake pwoblèm sa ak Taskfòs la sou ekspètiz non sèlman minisipalite yo ak fòsdelòd la men tou dilè feray ki onèt yo”, Vis Prezidan Edmonson ajoute. “Entansyon nou se pa pou paralize biznis lejitim yo --- nou jis vle fè li difisil ekonomikman pou moun kap achte ak vann objè sa yo ki te vòlè.
Jou 4 oktòb 2011, Komisyon Konte Miami-Dade la te pase yon òdonans ki kreye yon taskfòs pou konbat ogmantasyon vòl feray ak kab kwiv nan kominote a. Lejislasyon an, ki te patwone pa Vis Prezidan Edmonson, estipile ke nouvo taskfòs la ap fòmile dè rekòmandasyon bay Asanble a sou ranfòsman òdonans ki reglemante dilè izaje yo ak transfòmatè feray yo.
Taskfòs la ap konpoze de 21 manm ki nonmen pa Kominsyon Miami-Dade la, divès minisipalite ak direktè depatman yo nan Miami-Dade, Lig Vil yo, Biwo Avoka Eta Miami-Dade la, Florida Power & Light, ak rezidan yo.
An avril 2011, Vis Prezidan Edmonson patwone lejislasyon lokal ki ranfòse regleman sou pwosesè feray yo ak dilè pyès izaje yo. Òdonans la konbine lwa eta yo ak kòd pwovizyon Konte ki la deja yo, pandan yap ranfòse dispozisyon yo konsènan vann “atik restren reglemante yo”.
Avèk pri metal yo kap monte byen wo, espesyalman kwiv, sa vin gen kòm rezilta yon ogmantasyon siyifikatif nan vòl kwiv, aliminyòm, ak lòt meteryo metalik fè ak metal ki pa fè yo nan Konte Miami-Dade. Kalite vòl sila yo gen ladan yo materyo metalik tankou poto kouran, ki kreye blakawout ak mete sante, sekirite ak byennèt piblik la an danje, patikilyèman granmoun aje ak timoun..
Dapre Depatman Transpòtasyon Florid (FDOT), gen 30 poto limyè sou I-95 la ant NW 30èm ak 79èm Street ke vòlè yo te sible lane dènye sèlman. Sa vin ekonomikman lou pou Miami-Dade piske Konte a oblije depanse lajan pou ranplase oswa repare limyè lari ki te vòlè oswa vandalize ke Konte a posede. Sa koute apeprè $1,000 a $1,500 pou ranje chak poto ki andomaje.


text:
Sena ameriken an apwouve yon pwopozisyon lwa ki nòmalize relasyon komèsyal Lèzetazini avèk Larisi ; sepandan dokiman an enpoze sanksyon sou sektè nan peyi sa a kap vyole dwamoun. Jedi 6 desanm nan, palmantè ameriken yo vote pou yo leve sanksyon komèsyal Lèzetazini te mete sou Larisi depi epòk Lagè Frèt la.
Se konsa tou, senatè yo vote pou yo nòmalize menm rapò yo ak peyi Mòldavi. Prezidan Barack Obama deja anonse li dispoze siyen pwopozisyon lwa a ki te deja jwenn yon vòt pozitif nan Chanm Bas la mwa pase a. Dokiman an mete sanksyon sou otorite Larisi ki tonbe anba akizasyon deske yo komèt abi dwamoun.
Yon ti moman aprè vòt la, Senatè Ben Cardin –yon Demokrat Eta Maryland, e youn nan palmantè ki te patwone vòt la- pale pou l di nouvo lwa sa a pral ede moun ki te viktim vyolasyon sa yo. Senatè Cardin di :
" Li klè ke sila yo ki komèt gwo vyolasyon dwa moun pap gen posiblite pou yo vwayaje Ozetazini, ni itilize sistèm bankè nou an. Lwa sa a tabli yon presedan pou yon konduit entènasyonal ki, daprè sa n espere, va jwenn aplikasyon n tou patou nan lemond."
Yon lòt senatè ki te patwone lejislasyon an, se John McCain, yon repibliken Eta Arizona. Li pale pou l di dokiman Gran Kò a apwouve a voye yon mesaj klè bay Moskou.
Senatè McCain deklare:
"Mwen kwè nap voye yon mesaj bay Vladimir Putin ak lidèchip Larisi a, pou n di yo nou pap tolere kalte abi dwamoun sa yo san nou pa reyaji yon fason apwopriye. Mwen pa kwè se yon lwa anti-ris; okontrè, se yon lwa ki an favè Larisi. Li an favè pèp ris la ki merite yon pi bon trètman ke trètman lap resevwa jiskisi a. "
Imedyatman aprè Sena ameriken an te fin vote pwopozisyon lwa a, Ministè Afè Etranjè ris la rejte dokiman an e li di vòt sa a se yon “yon pyès teyat rizib e ki pa lojik”.


text:
Taihō Kōki
Taihō Kōki (fèt, tankou 29 me 1940 Kōki naya) se Yokozuna la 48th nan espò Japonè a nan batay sumo. Li se jeneralman ki konsidere kòm wrèstle sumo gran peryòd nan pòs-la gè. [1] Li moute yon yokozuna an 1961 a laj de 21 an, pi jenn an janm nan moman an, e li te genyen yon dosye 32 konpetisyon ant 1960 ak 1971. dominasyon sa li te tankou li te genyen konpetisyon nan sis sou yon liy de okazyon separe. Li se sèlman nan wrèstle genyen omwen youn nan chanpyona chak ane gwo divizyon nan karyè l, [2] e karyè li te genyen nan pi gwo pousantaj de nenpòt wrèstle nan epòk modèn la. Apre li te pran retrèt li nan tèt antrenè Taihō estab.


text:
Institut du Bien Etre Social et de Recherches (IBESR) nan peyi Dayiti nan tèt kole ak plizyè òganizasyon te mete sou pye plizyè aktivite nan okazyon 20 Novanm nan ki se Jounen Entènasyonal Entènasyonal Dwa Timoun .
Youn nan moman ekstraòdinè jounen an se Konsèy dè minis avèk gouvènman timoun nan ki gen nan tèt li Mena Sterling , 13 zan prezidan , Rose-Bianca Lauture , 12 zan san bliye sekretè jeneral primati timoun-nan Dawoudly Denis .
Nap siyale bon travay plizyè oganizasyon kap reyalize bon travay nan mitan timoun tankou : Enpak , Save the Children, World Vision…Tèt responsab yo te retni pou jounen sa a se Timoun se Boujon Lespwa.
Pou koute yon pwogram Pawòl Timoun te reyalize sou konsèy dè minis timoun yo ann Ayiti klike sou ikon ki agoch la.


text:
The U.S. Equal Employment Opportunity Commission
Si ou kwè yon mèt travay, yon ajans travay, oubyen yon sendika te fè diskriminasyon kont ou lè ou te aplike pou yon travay oubyen pandan ou te deja nan travay-la poutèt ras, koulè, seks, relijyon, orijin nasyonal, laj, oubyen andikap-ou, ou gen dwa pote yon plent kont diskriminasyon devan Komisyon Ameriken pou Chans Egal nan Travay-la (EEOC).
EEOC fè aplike lwa federal nou pral nonmen la-a yo kont diskriminasyon nan travay:
Dapre Tit VII-la, Lwa ADA-a ak Lwa ADEA-a, li ilegal pou moun fè diskriminasyon nan nenpٍt ki nivo travay-la, san bliye nivo anbochaj, revokasyon, salè, distribisyon-travay, transfè anplwaye, pwomosyon, leyٍf, repran moun nan travay, benefis espesyal, plan pansyon, vakans ou konje, ou nenpٍt lٍt kondisyon ou sitiyasyon ki gen rapٍ ak travay-la.
Lwa sa-a yo defann nwizans seksyèl ak nwizans ki baze sou ras, koulè, relijyon, sèks, orijin nasyonal, andikap osinon pwoblèm fizik, oubyen laj, avèk diskriminasyon kont gwosè s ak pwoblèm ki gen rapٍ ak gwosès. Li ilegal tou pou moun pran revanch kont yon lٍt poutèt li pote plent pou diskriminasyon, poutèt li patisipe nan yon ankèt oubyen li pa dakٍ ak pratik diskriminatwa.
Tit VII-la ak Lwa ADA-a konsène tout mèt travay prive, gouvènman Eta-yo ak gouvènman lokal-yo, epi enstitisyon lekٍl ki genyen 15 anplwaye ou plis. Lwa ADEA-a konsène tout mèt tavay prive ak enstitisyon lekٍl ki genyen 20 anplwaye ou plis. Lwa sa-yo konsène tou ajans travay prive e piblik, sendika ak komite patwona-sendika ki kontwole pwogram aprantisaj oubyen estaj.
Lwa EPA-a pwoteje tout anplawye Lwa Federal sou Salè ak Orè-a konsène (nou vle di Lwa sou Regleman Onèt nan Travay-la / the Fair Labor Standards Act). Lwa sa-a konsène preske tout mèt travay.
Tit VII-la, Lwa ADEA-a ak Lwa EPA-a aplike tou pou gouvènman federal-la. Anplis sa, Seksyon 501 nan Lwa 1973 sou Reyabilitasyon-an, jan li amande-a, konsène gouvènman federal-la; se yon dispozisyon legal EEOC fè aplike e li gen ladan egzijans Lwa ADA-a fè kont diskriminasyon nan travay. Pou plis enfٍmasyon sou jan pou yon moun pote plent pou diskriminasyon nan yon travay federal, kontakte biwo EEO nan ajans federal kote swadizan diskriminasyon-an te fèt-la.
Nenpٍt ki moun (gason kou fi) ki kwè yo te vyole dwa travay-li, moun sa-a gen dwa pote plent pou diskriminasyon devan EEOC. Se konsa tou, yon moun, yon gwoup moun oubyen yon ajans gen dwa pote plent nan non yon lٍt moun.
Yon moun ka pote plent pa lapٍs oubyen an pèsonn nan biwo EEOC ki pi pre li-la. Se posib pou annyè telefonik lokal-la genyen yon nimewo pou biwo EEOC ki pi pre-a; yo konn pibliye nimewo sa-a sou ribrik "U.S. Government / Gouvènman Ameriken". Si ou rele nan nimewo 1-800-669-4000 (vwa) oubyen 1-800-669-6820(TTY), ou kapab pran kontak ak biwo EEOC ki pi pre-a. Anplis sa, ou kapab jwenn sou paj EEOC ki sou entènèt-la nimewo telefٍn ak enfٍmasyon sou kouman pou pote plent. Adrès paj-la se www.eeoc.gov.
Moun ki pote plent-la, se li ki responsab pou fè EEOC konnen tout chanjman ki fèt nan adrès-li ou nan nimewo telefٍn-li pandan EEOC ap travay toujou sou plent-la.
Yon moun gen yon peryٍd 180 jou pou li pote plent devan EEOC, apre dat swadizan vyolasyon-an te fèt-la, yon fason pou moun sa-a pwoteje dwa-li. Tan limit180 jou sa-a kapab vin pi long, pou rive jouk 300 jou, si gen lwa Eta ou lwa lokal kont diskriminasyon ki kore plent-la tou. Dapre tout lwa EEOC fè aplike yo -sٍf Lwa EPA-a - yon moun fèt pou pote yon plent devan EEOC anvan li ale nan tribinal.
Tan limit sa-yo pa aplikab pou plent moun pote nan kad Lwa EPA-a. Men sèlman, kٍm anpil plent moun pote nan kad Lwa EPA-a, se plent ki konsène tou diskriminasyon pou sèks ki tonbe anba Tit VII-la, li kapab pi bon pou yon moun pote yon plent nan kad tou 2 lwa-yo pandan peryٍd tan lalwa bay-la.
Lè yon moun pote yon plent, EEOC fè mèt travay-la konnen sa nan 10 jou. Otorite-yo travay sou zafè a pi rapid, si fè reyèl-yo sanble yo montre se posib pou te genyen diskriminasyon vre. Gen lٍt plent ki konn mande yon dezyèm ankèt, selon posiblite-yo, si li nesesè pou otorite-yo genyen plis enfٍmasyon. Otorite-yo gen dwa bloke yon plent nenpٍt ki lè, si EEOC kwè plis ankèt toujou pap rive pwouve te genyen yon vyolasyon lwa sou diskriminasyon nan travay-yo tout bon vre.
Otorite-yo kapab chwazi yon plent pou mete li nan pwogram abitraj EEOC-a, si ni moun ki pote plent-la, ni mèt travay-la enterese nan posiblite sa-a. Abitraj kapab ranplase yon ankèt e sa kapab rezoud yon plent byen vit.
Patisipasyon yon moun nan yon pwogram abitraj rete sekrè epitou se yon chwa moun sa-a fè san fٍse. Otorite-yo va rekٍmanse travay sou plent-la si abitraj-la pa bay bon rezilta.
Pami solisyon posib-yo pou plent kont diskriminasyon nan travay, genyen dispozisyon pou bay viktim-nan yon travay, pou repran moun-nan nan travay-la, aranjman rezonab pou l ka fè travay-la, peye lajan li pat touche, peye li davans, oubyen lٍt aksyon ki kapab fè moun-nan santi li nan sitiyasyon kote l ta ye si diskriminasyon-an pat fèt. Pami solisyon-yo kapab genyen tou remèt lajan ki te depanse nan avoka, lajan ki te depanse pou espesyalis ki te sèvi kٍm temwen, avèk lajan ki te peye tribinal.
Dapre pi fٍ lwa ke EEOC fè aplike yo, kapab genyen domaj e enterè pou diskrimina-syon ki fèt espre, si viktim-nan te pèdi lajan, si lap pèdi lajan nan lavni, epi pou soufrans mantal ak deranjman ou kontraryete. Responsab-yo kapab trase yon egzanp tou sou mèt travay-la avèk plis pinisyon toujou, si mèt travay sa-a te fè espre li vyole lalwa alٍske li te byen konnen li tap komèt yon zak ilegal.
Pou jwenn èd avèk plis enfٍmasyon nan men biwo rejyonal EEOC ki pi pre ou, rele nan nimewo sa-a:1-800-669-4000 (vwa)
oubyen1-800-669-6820 (TTY).
Pou ou resevwa piblikasyon gratis, kontakte Sant Distribisyon Piblikasyon EEOC-a nan nimewo sa-a: 1-800-669-3362 (vwa),
1-800-800-3302(TTY)oubyen
513-489-8692 (faks).
Moun ka jwenn enfٍmasyon sou lwa EEOC fè aplike yo sou entènèt-la, sou paj sa-a: www.eeoc.gov.
Moun ka jwenn bwochi sa-a nan lang bray, sou fٍm ekri, sou kasèt, e sou diskèt ٍdinatè. Moun kapab jwenn piblikasyon EEOC-yo sou nenpٍt fٍma yo ka itilize si yo fè demann pou sa nan Sant Distribisyon Piblikasyon-an.
EEOC bay pèmisyon pou moun kopye piblikasyon sa-a.
This page was last modified on July 21, 2003.
Return to Index Page


text:
Komisyonè Edmonson ap mande rezidan yo pa patisipe nan tire zam anlè pou selebre Nouvèl Ane a
MIAMI, FL – Komisyonè Audrey M. Edmonson ansanm ak Majistra Vil Miami Tomás Regalado mande piblik la yon fwa ankò pou pa tire zam anlè pou selebre Nouvèl Ane-a nan yon konferans deprès ki te fèt jou 30 desanm 2013 nan Gibson Park nan Overtown. Chak ane, otorite yo rankontre ak manm klèje yo e ak depatman lapolis pou raple piblik la ke “Yon Bal Tiye Fèt la." Komisyonè a ak Majistra a te rankontre ak Reprezantan Eta Dwight Bullard, Komisè Lapolis Vil Miami Manuel Orosa, Direktè Lapolis Konte Miami-Dade J.D. Patterson, ak Komisè Lapolis Vil Miami Gardens Paul Miller, ensike manm klèje yo ki enkli Pè Reginald Jean-Marie nan Notre Dame D’Haiti Catholic Church, ki te fè yon priyè anvan konferans la koumanse.
"Li absoliman enpòtan pou tout moun mete zam yo sou kle pandan peryòd fèt la oswa remèt yo bay lapolis," pawòl Komisyonè Edmonson. "Tire zam anlè ka lakoz moun blese oswa pèdi lavi yo ak andomaje pwopriyete. Se poutèt sa malgre n’ap repete tèt nou, nou bezwen raple tout moun ke lè yon bal monte, l’ap desann kanmenm, e oumenm, fanmi ou, vwazen ou --- yon moun ki byen lwen ou --- ka vin viktim de bal sila."
Dapre Biwo Alkòl, Tabak, Zamafe ak Eksplozif (ATF), yon bal ki tire anlè ka monte a yon distans de de (2) mil epi tonbe a yon vitès de 300 a 700 pye pa segond. Komisyonè Audrey M. Edmonson patisipe nan lanse mesaj piblik sa-a anvan chak Jou Lendepandans (4 jiyè) ak Lavèy Jou Delan pou avèti rezidan yo de danje ki genyen nan tire bal anlè pou selebre fèt yo.
Foto pa Armando Rodriguez / Konte Miami-Dade


text:
Direktè ekzektif konpayi entènèt Google, Eric Schmidt, ki mete fen jedi 10 janvye 2013 la nan yon vizit prive nan Kore di Nò, mande otorite peyi kominis sa a bay plis sitwayen posiblite pou yo sèvis ak entènèt la.
Msye Schmidt, ki tap pale nan ayewopò vil Peken an nan peyi Lachin, di li te pwofite de vwayaj la pou l avèti otorite nò-koreyen yo sou risk ki genyen, sou plan ekonomik la, si yo kontinye izole peyi a.
Msye Schmidt, ki te akonpaye ansyen anbasadè ameriken nan Nasyon Zini, Bill Richardson, nan kapital Kore di Nò a, ajoute delegasyon an pat rive rankontre ak prizonye amerikano-koreyen Kenneth Bae ke otorite yo nan Pyongyang menase pou yo jije pou sa yo konsidere kòm « krim kont leta », san yo pa presize ki kalte krim sa ye.


text:
Kisa Florida Healthy Kids ye
Florida Healthy Kids ofri asirans sante pou timoun laj 5 a 18 an. Konpayi a se youn nan kat patnè Florida KidCare epi se yon Konsèy Administrasyon ki gen doktè, yon dantis, reprezantan lopital, moun ki defann dwa moun, ak reprezantan ajans leta ki dirije li.
Healthy Kids fèt pou bay bon kalite asirans sante ki abòdab pou fanmi ki pa kalifye pou Medicaid. Asirans Healthy Kids gen ladan li vizit kay doktè, vaksinasyon, swen dantè, swen nan kadijans, sejou nan lopital ak anpil lòt bagay ankò. Pifò fanmi annik peye $15 oswa $20. Gen opsyon pou peman konplè ki disponib tou; kifè chak timoun nan Florid ki gen laj 5 a 18 an kalifye.
Misyon ak valè moral Konpayi a se pou li garanti aksè nan bon kalite sèvis sante pou timoun nan Florida epi pou li konsantre sou fanmi, konesans kilti, inovasyon ak konpasyon.


text:
lundi 3 octobre 2011
Iran, Kiba, Kore, Ayiti.
Depi plizyè ane anpil peyi moun nwa abandone lit pou yo viv lib kòm pèp sou la tè. Grangou, ensekirite, ak enkapasite pou dirije tèt yo pou kò yo oblije yo chache rekou nan men kominote entènasyonal la ou byen dirèkteman kay Tonton Sam. Majinalizasyon (Lwa atraksyon) yon bon zouti pou fòse yon moun kwè li enferyè pa rapò ak yon lòt ou di mwens pou li aksepte stil vi li ape mennen an kòm kwa li pa kapab chanje.
Advèsè a itilize yon teknik sof moun ki entelijan ki soti san yo pa viktim. Depi koumansman nouvo syèk 2000 lan genyen yon seri atak ki ape lanse sou peyi tankou Iran, Kore, Kiba elatriye. Malerezman youn nan potansyèl advèsè envizib lan tonbe. Libi. nan mwa Mas 2010 medam Kiben yo nan mayami nan tèt yo Gloria estefan òganize yon mach (Fanm an blan/desizyon gide) nan lide pou egzije rejim Castro a libere tout prizonye politik yo. Menm Zapata Orlando bay vi li pou liberasyon rès prisonye yo. Apre rezolisyon Loni, Etaszini menase pou atake Kore nan entanson pou fè yo stope fabrikasyon zam nikleyè yo. Ki moun ki te kabab di kouman bagay sa yo te ape fini? Diplomasi se yon syans ki aprann ou negosye, itilize taktik pwofesyonèl ak elastisite (fleksiblite) nan yon sitiyasyon byen defini. Fidel san kontrent akeyi pwopozisyon an epi libere kèk gwo bwa ki te anba men li. Vwa pèp se pawòl Gran Mèt la. Pèp Kore a prèske a inanimite jire pou viv lib oubyen yo ekstèmine sou sifas tè a. Ou kapab presire yon moun. Ou kapab menm tòtire yon group men ou pape janmen elimine yon ras jouk nan rasin li.
Ayiti genyen yon ti teritwa men yon gwo pèp ki ape viv aladan. Si eleksyon me 2006 yo pa tounen yon okazyon pou ayiti sispann egziste se ke nou genyen yon kote nou fò. Pou di nou konnnen kisa ki te pare pou nou? Si mwen di nou kwa wouy entènasyonal te genyen tan mobilize ki sa nou ape di mwen?
Pi gwo pwoblèm nou se refize rantre nan sèk gran yo. Nou konsidere nou kòm piti. Nou panse piti donk aksyon nou yo reflete lespri nou anpil fwa. Koperasyon ayiti limite ak ti peyi sèlman ki ape fè efò. Se nòmal, pozisyon jeografik nou bay nou privilèy pou nou fè pati KARIKOM men nou dwe elaji sèk la. Grès, Roumani, Bilgari, Sosyete tankou syèd, Ekòs, yon koperasyon sere sere ak Chin sosyalis nou bezwen si tout bon vre nou panse soti kote nou ye. Manyen al Lawolann pou mande ki sa ki fè moun sispann kriye pou manje jodi a. Depi 2 deseni entènèt anvayi monn lan jouk kounye a yon telefòn rete yon mit kay anpil ti ayisyen. Sa nou panse si nou ta pran Japon kòm patnè pou asiste nou nan domèn teknyoloji?
Monn lan fòme yon sèk ak ayiti kòm pwen demakasyon. Nou sèvi egzanp pou nenpòt konparezon negatif. Yo itilize nou pou fè kapital enterè yo paske yo wè je nou fèmen. Reveye nou! Souke kò nou! Viv nan wotè moun ki rive! Nou a sezi wè kouman ti monn nou an ape chanje.
Inscription à : Publier les commentaires (Atom)


text:
WASHINGTON, DC— Responsab ameriken nan kesyon defans fè konnen Lèzetazini depeche plizyè avyon telegide (Drone) nan peyi Niger (sou kòt wès kontinan afriken an) pou y al fè vòl rekonesans e siveye sa k ap pase nan rejyon an e apiye sòlda franse kap lite kont militan islamis yo nan peyi Mali--yon peyi ki pataje fwontyè avèk Niger.
Otorite sa yo di laprès avyon yo pral gen baz yo toupre kapital nijeryen an, Niamey, kote yon kontenjan 100 espesyalis ameriken pral opere aparèy yo.
Prezidan Etazini Barack Obama enfòme Kongrè a vandredi pou di li fòs ameriken sa a la sèlman pou ede kolekte ransèyman.
Nan lèt li voye bay palmantè yo, misye Obama pa di egzateman ki kote avyon san pilòt yo pral baze. Men kèk responsab militè ki mande pou non yo pa site, di sòlda yo ki rive Niamey mèkredi se plis sòlda lame de lè amerikèn nan ki pral jere itilizasyon "drone" yo.
Responsab ameriken yo fèkonnen avyon san pilòt yo laba a sèlman pou siveye sa kap pase atè nan rejyon an e yo pa genyen missil abò yo (kidonk, yo pa ame).
Lèzetazini ak alye ewopeyen li yo krenn pou militan al-Qaida ak alye gwoup teworis la pap chèche etann enfliyans yo nan Afrik de Lwès la pou fè rejyon an tounen yon menas pou rès mond lan.


text:
Komisyonè Jean Monestime envite piblik la vin selebre 208yèm anivèsè Endepandans Ayiti
Yap envite rezidan Konte Miami-Dade yo vin rankontre Komisyonè Distrik 2 Jean Monestime a 9:00 a.m. jou madi 24 janvye 2012, nan Stephen P. Clark Center pou komemore 208yèm anivèsè endepandans Ayiti. Komisyonè Jean Monestime ap tou pwofite okazyon sa a pou rekonèt plizyè lidè ki sot nan divès sektè nan kominote a.
Komisyonè Jean Monestime se premye Ayisyen-Ameriken ki sèvi nan Komisyon Konte Miami-Dade.
Pou plis enfòmasyon, kontakte biwo Komisyonè Jean Monestime lan nan 305-694-2779.
111 NW 1st Street, Sal Komisyonè Konte, 2zyèm Etaj
Anba Lavil Miami, FL


text:
ADN
200px|right|thumb|ADN ADN oubyen A.D.N. [adeyèn] abreje oswa sig pou Asid Dezoksiribo Nikleyik (abreje DNA ann anglè), Molekil chimik fondamantal ki karakterize kwomozòm yo anfòm yon doub elis ki tòdye ann echèl chaje ak nikleyotid ki kole youn dèyè lòt. Se nan molekil ADN nan lamedsin jwenn tout enfòmasyon jenetik patikilye ki konsène yon moun. nan yon moun ki nomal, ADN lan gen 46 kromozom, 23 ke yon moun eritye de papa li, e 23 ke li eritye de manman li. gen de tip de kromozom, X ak Y. X la gen plis jenn ladan li--- le de yon moun gen 2X kromozom , yo konsidere li kom yon fimel biyolojik. kromozom Y la li menm gen mwens jenn la dani--- le yon moun gen yon Y kromozom, ak yon X kromozom, yo konsidere moun sa kom yon mal biyolojik. jenn lan se inite jenetik setadi pi piti entite jenetik ki gen infomasyon pou pwodiksyon pwoteyin. li inpotan pou note ke denye etid ki fet nan molekile biyoloji--- biyoloji ki etidye strikti ak mekanis molekil ki rantre nan fonksyon lavi-- sijere ke X kromozom lan la avan Y kromozom lan. yon konklizyon ki sijere konsekansyelman ke fanm la avan gason ki ta vle kontredi listwa genex ki de ke eve te kreye ak kot adan. ADN lan ou ak vizyalize li kom alfabe lang biyolojik la, kromozom yo kom voyel ak konson, jenn yo kom let , finalman Pwotin ke jenn yo pwodi yo kom Mo nan lang lan.
inpotans molekil ADN lan infiltre plizye aspe ekonomik ak sosyal--- li jwen yon kokin shenn rol nan pwodiksyon vaksin ki baze sou etid jenetik yon bakteri ki pemet konpayi medikal yo fe yon bokit lajan, e kote yon paket moun arive gen iminite kont yon paket maladi infektyez. inpotans ADN nan syens forenzik se gwo koze-- syens forenzik se syans kriminolojik ki gen pou li we ak jistis ou pwose legal. nan syans sa, yo itilize ADN kom yon sinyati biyolojik ki eskliziv ak shak individi( esepte vre marasa) pou prouve kilpabilite ou inosans.


text:
1
Lè sa a, Moyiz ak moun pèp Izrayèl yo chante yon chante pou Seyè a. Men sa chante a di: -M'ap chante pou Seyè a, paske li genyen batay la. Li voye chwal yo ak tout kavalye yo jete nan lanmè.
2 Seyè a, se tout fòs mwen. Se pou li m'ap chante. Se li menm ki delivre m'. Se Bondye mwen li ye, m'ap fè lwanj li. Se Bondye zansèt mwen yo, m'ap di jan li gen pouvwa.
3 Seyè a, se yon vanyan sòlda. Se Seyè yo rele l'.
4 Li voye cha farawon yo ansanm ak tout lame l' a jete nan lanmè. Li fè pi bon sòlda li yo mouri neye nan lanmè Wouj la.
5 Lanm lanmè a kouvri yo. Yo fè fon tankou ròch.
6 Seyè, fòs bra dwat ou se kokenn zafè! Seyè, fòs bra dwat ou kraze lènmi an!
7 Jan ou gen anpil pouvwa sa a, Seyè! Ou kraze moun k'ap goumen avè ou yo. Ou fè yon sèl kòlè, ou boule yo tankou dife nan pay.
8 Nan kolè ou, ou soufle. Souf ou fè dlo a ranmase kò l'. Lanm yo kanpe dwat tankou yon miray. Dlo a vin di nan mitan lanmè a.
9 Lènmi an te di: M'ap kouri dèyè yo, m'ap pran yo. M'ap separe tout richès yo, m'ap pran tou sa m' vle. M'ap rale nepe mwen, avèk fòs ponyèt mwen, m'ap disparèt yo.
10 Ou annik fè yon ti van leve, lanmè a kouvri yo. Lanmè a te move, yo desann nan fon tankou plon.
11 Seyè, nan tout bondye yo, kilès ki tankou ou! Pouvwa ou fè yo respekte ou! Ou se Bondye ki apa nèt! Kilès ki tankou ou? Ou menm ki fè mirak, ou menm ki fè mèvèy pou fè moun pè! Kilès ki tankou ou?
12 Ou annik lonje men dwat ou, tè a vale yo tou vivan.
13 Paske ou gen bon kè, ou mennen pèp ou delivre a, avèk fòs ponyèt ou, ou mennen yo nan peyi ki apa pou ou a.
14 Lòt pèp yo pran nouvèl sa ki pase, yo pran tranble tèlman yo pè. Yon sèl vant fè mal pran moun Filisti yo.
15 Ata chèf peyi Edon yo te pè anpil. Vanyan gason peyi Moab yo pran tranble. Tout moun nan peyi Kanaran pèdi kouraj.
16 Yon sèl kè kase, yon sèl sezisman pran yo. Avèk fòs ponyèt ou, ou fè yo rete rèd san yo pa kapab fè anyen. Ou fè yo rete konsa jouk pèp ou a fin pase, Seyè, wi, jouk pèp ou delivre a fin pase!
17 Wa mennen yo, w'a plante yo sou mòn ki pou ou a, Seyè, sou mòn kote ou pare pou kay ou a, kay ou bati pou ou a, Seyè.
18 Seyè a ap gouvènen pou tout tan.
19 Chwal farawon yo ansanm ak tout cha ak kavalye yo te tonbe nan lanmè. Seyè a fè dlo a tounen nan plas li. Dlo a kouvri yo tout. Men, moun pèp Izrayèl yo menm te mache nan fon lanmè a tankou sou tè sèk.
20 Miryam, sè Arawon an, te yon pwofèt. Li pran yon tanbouren nan men l', tout medam yo t'ap mache dèyè l', yo t'ap bat tanbouren, yo t'ap danse.
21 Miryam t'ap chante pou yo, li t'ap di moun pèp Izrayèl yo: Annou chante pou Seyè a! Paske li genyen yon bèl batay! Li voye chwal yo jete nan fon lanmè ak tout kavalye yo sou yo.
22 Moyiz fè moun Izrayèl yo pati kite bò lanmè Wouj la. Yo mete tèt yo sou bò dezè Chou a. Yo t'ap mache depi twa jou nan dezè a san yo pa jwenn gout dlo pou yo bwè.
23 Yo rive yon kote ki rele Mara. Men, yo pa t' kapab bwè dlo ki te la a, paske li te twò anmè. Se poutèt sa yo rele kote a Mara.
24 Pèp la pran bougonnen sou do Moyiz nan dezè a. Yo mande l': -Atò, kisa pou nou bwè koulye a?
25 Moyiz rele Seyè a, li lapriyè nan pye l'. Seyè a moutre l' yon kalite pyebwa. Moyiz lage branch bwa a nan dlo a, dlo a vin dous. Se la Seyè a te ba yo lòd ak regleman pou yo swiv. Se la li t'ap chache sonde yo.
26 Li di yo: -Se mwen menm ki Seyè a, Bondye nou an. Si nou koute m' lè m' pale nou, si nou fè tout sa ki dwat devan mwen, si nou louvri zòrèy nou pou swiv kòmandman mwen yo, pou nou kenbe lòd mwen ban nou, mwen p'ap voye malè sou nou, jan mwen te fè moun peyi Lejip yo. Se mwen menm, Seyè a, k'ap geri nou.
27 Apre sa, yo rive Elim, yon kote ki te gen douz sous dlo ak swasanndis pye dat. Yo rete la, yo moute tant yo bò dlo a.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Youn nan pi gwo fason pou nou kapab leve epi briye se pou nou obeyi kòmandman Bondye yo an tout konfyans.
Se yon privilèj pou mwen pou m pataje aswè sa a avèk nou. Chak Janvye mwen toujou ap tann anons nouvo tèm Mityèl la avèk enpasyans. Men, mwen toujou pran yon moman pou evalye si m byen metrize leson tèm ane pase yo.
Pandan yon ti moman, annou repase tèm resan yo: “Se pou vèti gain panse ou san rete,”1 “Se pou nou fèm, inebranlab, toujou fè bon zèv an abondans.”2 “Se pou ou tounen yon egzanp pou moun ki kwè yo,”3 “Mete gason sou ou; pa janm dekouraje,”4 ak trèzyèm atik lafwa a: “Nou kwè nou dwe onèt, vrè, chas byenveyan, gen vèti, epi nan fè byen pou tout moun.”5
Etidye ekriti sa yo ak konsantre sou yo pandan tout yon ane ede yo vin ankre nan kè nou, nanm nou, ak temwayaj nou. Nou espere ke n ap kontinye suiv direksyon yo pandan n ap konsantre atansyon nou sou tèm Mityèl 2012 la, ke nou jwenn nan Doktrin ak Alyans yo.
Antèt pou seksyon 115 la eksplike ke ane a sete 1838 epi kote a sete Far West, Missouri. Joseph Smith te “te fè konnen volonte Bondye konsènan konstriksyon anplasman sa a ak yon kay pou Senyè a.” Pwofèt la te plen espwa ak kouraj. Nan vèsè 5 la, kote nou jwenn tèm ane sa a, Senyè a di li: “An verite m di nou tout: Leve epi briye, pou limyè nou kapab yon modèl pou nasyon yo.”
Kisa nou panse lè nou tande mo leve? Pèsonèlman, mwen panse avèk nou---nòb jèn yo nan Legliz la. Mwen fè vizyon nou k ap leve avèk dilijans soti nan kabann nou chak maten pou ale nan seminè byen bonè. Mwen wè nou menm k ap fidèlman leve soti sou jenou nou lè nou fin fè priyè jounalye nou. Mwen panse avèk nou ki kourajezman ap leve pou pataje temwayaj nou ak defann prensip nou yo. Mwen enspire pa angajman nou nan levanjil la ak bon egzanp nou. Anpil nan nou deja aksepte envitasyon sa a pou leve epi briye a, epi limyè nou ankouraje lòt pou fè menm bagay la tou.
Youn nan pi gwo fason nou ka leve epi briye se nan obeyi kòmandman Bondye yo nan tout konfyans. Nou aprann kòmandman sa yo nan ekriti yo, nan men pwofèt modèn yo, ak andedan paj bwochi Pou fòs jèn yo. Nou chak dwe posede pwòp bwochi pa nou. Nan pa m nan, mwen ansèkle mopou a ak ou, a, jan yon bon zanmi te anseye m. Senp aksyon sa a raple m ke prensip sa yo se pa sèlman direksyon jeneral---yo espesyalman pou mwen tou. Mwen espere ke n ap pran tan pou ansèkle mo sa yo nan pwòp bwochi pa nou yo, li l depi nan kòmansman rive nan fen, epi santi Lespri a temwaye ke prensip yo la pou ou menm tou.
Kapab gen nan pami nou ki tante pou neglije oswa inyore prensip ki nan Pou fòs jèn yo. Yo gen dwa gade bwochi a epi panse: “Gade, Manman, liv sa a pa pale sou [pwoblèm nou genyen an].” Oubyen yo gen dwa jistifye tèt yo konsa: “Sa m ap fè a pa osi mal ke sa. Sètènman m pa osi mal ke [ mete non yon zanmi oswa yon moun yo konnen].”
Prezidan Harold B. Lee te anseye: “Kòmandman ki pi enpòtan nan tout kòmandman Bondye yo se sa nou gen plis difikilte pou respekte a jodia.” .”6 Wa Benjamen te eksplike: “M pa kapab di nou tout fason nou kapab fè peche; paske gen anpil fason ak mwayen, tèlman gen anpil m pa kapab konte yo.”7 Si n ap lite pou n kenbe prensip ak kòmandman sakre sa yo, mwen ankouraje nou pou n chèche sipò andedan levanjil la. Li ekriti nou yo. Pase tan nan sit ofisyèl Legliz la, LDS.org, pou jwenn repons pou kesyon nou yo. Pale avèk paran nou, dirijan Legliz yo, ak moun ki gen bon egzanp nan viv levanjil la. Priye. Devèse kè nou bay Papa nou ki nan Syèl la, ki renmen nou. Itilize don repantans la chak jou. Sèvi lòt moun. Epi pi enpòtan, koute e obeyi chichotman Sentespri a.
Prezidan Thomas S. Monson ankouraje nou tout avèk pawòl sa yo: “Jèn zanmi m yo, rete solid. ... Nou konnen sa ki bon ak sa ki mal, epi okenn degizman, kèlkeswa jan l ka bèl, pa ka chanje sa. .. Si moun ki swadizan zanmi nou yo ap pouse nou fè yon bagay nou konnen ki mal, nou dwe se moun k ap defann sa ki byen, menmsi sa vle di pou n kanpe poukont nou.”8
Papa nou ki nan Syèl la pa vle nou tounen vè mond lan ak suiv tandans toujou chanjan ki nan mond lan. Li vle nou tounen vè Li menm epi suiv gidans enchanjab pa l yo. Li vle nou viv levanjil la ak dirije lòt moun vè li nan etabli prensip ki elve.
Ekriti yo bay anpil gwo egzanp pou ilistre ides a a. Nan liv Jij yo nan Ansyen Testaman an, nou aprann sou Samson. Samson te fèt avèk gwo potansyèl. Yo te pwomèt manman l: “Se li menm ki pral delivre pèp Izrayèl la anba men Filisten yo.”9 Men amezi Samson t ap grandi, li te plis anvi suiv tantasyon mond lan yo pase direksyon Bondye. Li te fè chwa paske yo te “fè [li] plezi” ”10 olye ke l te fè yo paske chwa sa yo te bon. Anpil fwa, ekriti yo itilize fraz “epi li te ale” ”11 a lè y ap rakonte vwayaj, aksyon, ak chwa Samson. Olye ke l te leve epi briye pou akonpli gwo potansyèl li, Samson te kite mond lan simonte li, li te pèdi pouvwa Bondye te ba l la, epi li te mouri bonè anba lanmò trajik.
Yon lòtbò, ekriti yo ba nou egzanp Danyèl. Danyèl te fèt ak gwo potansyèl tou. Nan liv Danyèl la, chapit 6, nou li: “Danyèl te sipase tout chèf yo ak prefè yo, paske li te gen yon lespri siperyè nan li.” .”12 Lè pwoblèm mond lan yo te prezante devan Danyèl, li pa t gade vè mond lan---li te leve epi l te gade vè syèl la. Olye l te suiv dekrè monden wa a ki te di pou tout moun lapriyè nan pye wa a sèlman pandan 30 jou a, Danyèl “te antre lakay li. Te gen yon chanm anwo sou teras la ak yon fenèt ki bay nan direksyon lavil Jerizalèm. Li te mete ajenou devan fenèt la ki te louvri, li lapriyè Bondye nan l te toujou fè, twa fwa pa jou.”13
Danyèl pa t pè leve kanpe epi briye nan suiv kòmandman Bondye yo. Malgre li te pase yon nuit enkonfòtab nan fòs lyon an paske l te kanpe pou sa ki dwat, li te pwoteje ak beni poutèt obeyisans li. Lè wa Dariyis te retire Danyèl nan fòs lyon an nan demen maten, li te pibliye yon dekrè ki di ke tout moun dwe gen krentif pou Bondye Danyèl la epi suiv egzanp fidelite Danyèl. Reyèlman, Danyèl montre nou kisa sa vle di pou yon moun kanpe kòm modèl pou nasyon yo e pa janm bese prensip nou anfas tantasyon mond lan yo.
Mwen te gen benediksyon pou tande anpil egzanp jèn nou yo jodia, menmjan avèk nou, ki pa pè leve kanpe pou briye epi pèmèt limyè yo vin yon modèl pami zanmi yo. Joanna sete sèl manm Legliz la nan lekòl segondè li ak sèl grenn jènfi nan pawas li. Li te pran angajman anvèt tèt li ak anvè Senyè a ke li pa t ap janm itilize move langaj. Lè, poutèt yon pwojè nan lekòl la, yo te mete l ansanm avèk yon jenòm ki pa t pran menm angajman an, li pa t bese prensip li. Li te mande jenòm nan pou respekte ak onore valè pa l yo. Alalong, avèk anpil rapèl janti e pa janti tou, zanmi l lan te fòme nouvo abitid epi l te itilize langaj pi pwòp. Anpil moun te remake diferans lan, enkli manman jenòm sa a, ki te remèsye Joanna dèske li te gen yon bon enfliyans nan lavi pitit gason l lan.14
Nan yon tach nan Filipin dènyèman, m te rankontre Karen, ki te pataje yon eksperyans li te fè lè l te Loreyòl pandan l t ap etidye pou pran yon doktora nan dirije otèl ak restoran. Yon pwofesè te mande pou chak etidyan aprann fè ak goute yon varyete bwason ke yo t ap gen pou sèvi nan restoran yo. Kèk nan bwason yo te gen alkòl, epi Karen te konnen ke kòmandman Senyè a entèdi pou l te goute yo. Angas gwo konsekans sa t ap pote, Karen te jwenn kouraj pou l te leve epi briye, e li pa t goute bwason yo.
Karen eksplike: “Pwofesè m nan te vin bò kote m epi l te mande m poukisa m pa t bwè. Li te di ‘Miss Karen, kijan w ap fè konnen save a ak pase nan sijè enpòtan sa a si w pa omwen yon fwa goute bwason yo?” Mwen te di l ke m sete yon manm Legliz Jezikri pou Sen Dènye Jou yo, e, antanke manm, nou pa bwè bagay ki danjere pou nou. Kèlkeswa sa l t ap atann de mwen, menmsi sa te vle di yon move nòt, mwen t ap konprann, men mwen pa t ap febli nan viv prensip pèsonèl mwen yo.”
Semèn te pase epi yo pa t di anyen ankò sou jou sa a. Nan fen semès la, Karen te konnen ke nòt mwayèn final li t ap afekte palefèt ke li te refize goute bwason yo. Li te ezite gade nòt li, men lè l te gade, li te wè ke l te resevwa pi gwo nòt la nan klas la.
Li di: “Atravè eksperyans sa a mwen aprann ke Bondye ... ap toujou beni nou lè nou suiv Li. M konnen tou ke menmsi m te resevwa yon move nòt, mwen pa t ap regrèt sa m te fè a. M konnen ke m pap janm echwe nan je Senyè a lè m chwazi pou fè sa m konnen ki se bon bagay pou fè a.” .”15
Chè jènfi m yo, nou chak la a fèt avèk gwo potansyèl. Nou se pitit fi byeneme Papa nou ki nan Syèl la. Li konnen nou epi Li renmen nou. Li envite nou pou n “leve epi briye,” epi Li pwomèt ke si nou fè sa, L ap soutni nou ak beni nou. Mwen priye pou nou chak jwenn kouraj pou aksepte envitasyon L la ak resevwa pwomès Li yo. Nan non Jezikri, amèn.
Montre referans
-
-
2. Mozya 5:15.
-
3. 1 Timote 4:12.
-
4. Jozye 1:9.
-
5. Atik Lafwa 1:13.
-
6. Teachings of Presidents of the Church: Harold B. Lee (2000), 30.
-
7. Mozya 4:29.
-
8. Thomas S. Monson, “Examples of Righteousness,” Liahona and Ensign, Me 2008, 65.
-
9. Jij 13:5.
-
10. Jij 14:3.
-
11. Jij 14:7.
-
12. Danyèl 6:3.
-
13. Danyèl 6:10.
-
14. Pou yon pati nan istwa a, gade Joanna Ehrisman, “The Thing about Being Mormon,” nan Katilin Medlin and others, eds., Going on 15: Memoirs of Freshmen (2010), 93–96.
-
15. Korespondans pèsonèl pou Ann M. Dibb, 2012.


text:
Vis Prezidan Edmonson ak Majistra Regalado ap òganize konferans deprès "Yon Bal Tiye Fèt la"
Lidè yo nan kominote an ap dekouraje koze tire zam Lavèy Joudlan pou anonse nouvèl ane an
Vis Prezidan Audrey M. Edmonson ak Majistra Vil Miami Tomas Regalado, ansanm ak plizyè otorite fòsdelòd ak lidè kominotè, pral fè konferans deprès anyèl yo an pou mande rezidan yo sispann koze tire zam yo anlè pou selebre Lavèy Joudlan an. Konferans la planifye pou jedi 29 desanm 2011 nan Williams Park, 1717 NW 5 Avenue, nan Overtown a 10 a.m.
Dezan de sa, yon jèn tigason Italyen ki tap vizite Miami ak fanmi li te blese ak yon bal mawon Lavèy Joudlan an. Vis Prezidan Edmonson ak Majistra Regalado ap ankouraje kominote a pou prevni kalite ensidan sa yo nan ede fè pase mesaj la ki di "Yon Bal Tiye Fèt la".
Majistra Vil Miami Tomas Regalado
Otorite fòsdelòd lokal yo ak lidè yo nan kominote a
1717 NW 5 Avenue, Overtown


text:
Nan peyi Brezil, otorite yo rapòte 232 moun pou pi piti mouri e plis pase 100 lòt blese aprè yon dife te ravaje yon bwat-de-nui nan vil Santa Maria nan sid peyi a.
Otorite yo di, dife sa a te eklate byen bonè yè dimanch 27 Janvye a “Club Kiss”. Daprè nouvèl yo, plizyè viktim mouri swa toufe swa yo te mache sou yo pandan moun yo te panike kote youn t ap pouse youn lòt pou yo eseye kite bilding nan.
Kantite moun ki mouri yo ka ogmante nan moman responsab dijans-yo kontinye ap konte kadav.
Prezidan Brezilyen an, Dilma Roussef te oblije rakousi yon vizit li tap fè nan peyi Chili byen kote l antre O Brezil bonè yè dimanch.
Gouvènè Rio Grande Do Sul la, Tarso Genro, di nan yon mesaj li voye sou kont Twitter li a ke yo pran tout mezu nesesè.


text:
Popilasyon peyi d Ayiti ap pare pou pasaj tanpèt twopikal Izaak kap rive sou peyi a pi ta nan jounen vandredi 24 out 2012 la. Sèvis Meteo nasyonal ameriken an prevwa sistèm nan ka lage jiska 50 santimèt lapli sou Ayiti ; yon senaryo konsa kapab pwovoke inondasyon ak glisman teren e reprezante yon menas pou lavi anpil moun.
Premye Minis ayisyen an, Laurent Lamothe ki pale ak Lavwadlamerik, di gouvènman an ap ofri popilasyon an tout abri ak tout pwoteksyon posib. Misye Laurent ajoute li te genyen pèsonèlman yon rankont, jedi 23 out la, avèk reprezantan kominote entènasyonal la pou l te abòde avèk yo mwayen yo kapab pote kontribisyon yo bay peyi a nan tout asistans ki ta nesesè pandan e aprè pasaj tanpèt la
Bò kote pa li, Prezidan Michel Martelly mande ayisyen yo pou youn pote kole ak lòt nan yon efò pou yo pwoteje tèt yo pandan pasaj tanpèt twopikal Ia. Nan yon mesaj Misye Martelly mete devan pèp la nan sware jedi 23 out la, li anonse li deside ranvwaye yon vwayaj li ta pral fè wikenn sa a nan peyi Japon kote li tap genyen, antwòt, pou l abòde dosye rekonstriksyon an avèk otorite japonè yo. Lidè ayisyen an pale pou l di -nap site :
«Pèp la pa kapab ap fè fas ak yon danje, epi pou prezidan li lòt bò dlo. »
Anfen, nan yon entèvyou direktè Sant Nasyonal Meteo Ayisyen an, Meteològ Ronald Semelfort, bay Lavwadlamerik, li fè konnen Ayiti pral kòmanse santi prezans tanpèt twopikal Izaak nan fen jounen vandredi a. Li atire atansyon sou le fèt ke sistèm nan sanble ap reprann direksyon lwès la, olye de lwès/nòdwès –yon bagay ki ka limite danje ki menase sitou Gran Sid la ki gen ladan Depatman Sidès, Sid, Grandans avèk Nip. An tou ka, Misye Semelfort ensiste pou l di « alèt wouj la » toujou rete valab pou tout depatman jewografik peyi d Ayiti –sa vle di moun tout kote sou tèritwa nasyonal la dwe rete vijilan.
Lè  > kite Ayiti, li va mete kap sou Kiba kote espesyalis meteo yo prevwa li kapab tounen yon siklòn. Li kapab rive sou kòt Lèzetazini byen bonè semèn pwochèn; si sa fèt, move tan an kapab genyen move konsekans sou dewoulman konvansyon nasyonal Pati Repibliken an ki gen pou kòmanse lendi nan vil Tampa, nan eta Florid.


text:
Sa a vèsyon New gen de gwo chanjman e anpil nan fiks ensèk enkli.
chanjman ki pi enpòtan se entegrasyon nan Plugin an ak sistèm nan jètèk WordPress, ki se yon fason a WordPress (ak kèk tèm ak plujen) bay vèsyon lokalize nan tèt yo. Sa a se yon koup ki fèt ak nan dosye (rele .po / .mo dosye paske nan ekstansyon an yo) ki gen ladan yon lis tradui fisèl ki lojisyèl ki gen ladan.
Ki sa ki Transposh kounye a se itilize te di ke dosye, pou si ou gen dosye yo ki tradui WordPress Panyòl, yo pral pran Precedence ak Transposh pral sèvi ak dosye yo nan fè tradiksyon an koòdone an panyòl. Poukisa sa a se pi bon? gen yon rezon ki fè kèk, youn se ke pafwa li pèmèt tradiksyon kote yo te deja enposib, yon lòt ki se tradiksyon an se moun ki baze ak konsidere pi egzak, ak dènye a se ke li ka klè anbigwite espesyalman nan fisèl kout tankou non mwa Abreviyasyon ak jou.
Kouman pou jwenn .po la / files .mo, ak plis enfòmasyon sou kouman yo ka travay sa a ka jwenn nan http://trac.transposh.org/wiki/UsingGetText.
Karakteristik sa a gen ladan tou yon reekrir nan sistèm an kach nan memwa-a Plugin a, kounye a ki sipòte xcache et eaccelarator an plis de vèsyon anvan-an Ap sipò. Sa a sèvi ak yon vèsyon pi plis reprezantasyon nan kontra ant done a ki amelyore pèfòmans yo epi redwi itilizasyon memwa.
Plis fiks nan vèsyon sa a:
- Tags soti nan nwaj la tag pwal kounye a pwal tradwi ak mas tradui
- Repare pou la sournwa “pa yon header Plugin valab” pwoblèm, Si w ap resevwa “Default” lis de fwa nan anviwònman widje seleksyon ou, tanpri efase Widgets yo / tpw_deafult.php ranpli
- Repare pou MS tradui tandans ajoute yon espas siplemantè tradiksyon rezilta
- Fiks ensèk ak lis ak drapo CSS widje anpeche wè la a drapo
Nou gen tou chanje sa a Layout sit yon ti jan pou ou kapab wè manje nan devlopman ak chanjman ki fèt nan yon tan pi reyèl alamòd.
Ap tann pou komanter ou sou vèsyon sa a.
Mise à jour: Yon ensèk dekouvri lè w ap itilize Plugin la san caching, si ou gen tradiksyon repete, oswa ou pa ka wè tradiksyon te deja fè, tanpri reenstale a Plugin soti nan wordpress.org, Plugin an gen kounye a fiks. Mèsi Nicholas pou rapòte sa a.


text:
Sitwayen ak sitwayèn yo pa manje, manje bliye !Dezyèm apèl alanasyon Pou evite tonbe nan pèlen yon lòt fwa ankò !
mardi 25 novembre 2003
Pozisyon Kòdinasyon Nasyonal k ap Plede Kòz Fanm (KONAP) sou dènye deklarasyon senatè lavalas Pierre Sonson Prince ak Dany Toussaint, ki kritike pouvwa a
25 novanm 2003
Nou gen gwo sezisman nan tande diskou senatè konteste Lavalas Dany Toussaint ak Prince Pierre Sonson, jounen jodi a.
De (2) senatè konteste sa yo rekonèt se yon sèl pouvwa k ap dirije peyi a : Pouvwa Legislatif la ak Jidisyè a pa ekziste. Yo rekonèt Lapolis pa p fè travay li ; Yo rekonèt peyi a rale yon bak sou 450 lane. Yo fè yon bann deklarasyon kote yo aksepte, tankou tout lòt sitwayen/sitwayèn, peyi a tèt anba : se krazezo, maspinay ak enjistis k ap fèt. Men konsyans yo pa pèmèt yo wè koub la kase depi nan dappiyanp ki te fèt sou eleksyon fo mamit 2000 yo ; Deblozay diri ak anpil lòt briganday, move zak malonèt lavalas fè nan peyi a pou rache yon pouvwa.
Pèp ayisyen, nou pa manje manje bliye ; nou pa vin soud, ni avèg, ni bèbè ! Kidonk, nou pa ka bliye imaj Prince Pierre Sonson, kamera jounalis te filme, annaksyon nan kraze brize ki te fèt lè fo koudeta 17 desanm 2001 an.
Pou tout rezon sa yo, nou pa ka pran pawòl senatè konteste sa yo oserye. Anvan yo toulède chanje fizi yo zèpòl, anvan yo vire kazak yo, yo dwe fè meya koulpa yo, bat lestomak yo 3 fwa, pou mande nasyon ayisyèn nan padon, dèske yo te patisipe, kosyone pandan tout tan sa a, sa Lavalas ap fè pou trennen pèp ayisyen an nan lanmè.
Si Dany Toussaint ak Prince Pierre Sonson te kwè, tout bon vre, peyi a ap viv sou yon rejim « despotico-anarchique », jan yo t ap di a, yo te dwe kite Palman an oswa itilize pwovizyon konstitisyonèl atik 185 la pou fòme yon « Haute cour de Justice », pou jije Jean Bertrand Aristide pou tout krim, abi, chimerizasyon, ki fè gouvènman li an, se yon Gouvènman à’LALWA.
Nou menm sitwayen ak sitwayèn peyi d Ayiti, nou sèmante, swasanndisètfwa sèt fwa, nou pa p pran nan yon lòt Aristid ankò ! Nou te kouri pou lapli makout ak militè, nou tonbe nan Lavalas k ap bwote nou nan lanmè. Se poutèt sa, nou di seraseta, fòk nou sispann ak pouvwa kraze zo, atoufè, Fòk Politik fèt yon lòt jan !
Pòtoprens, 25 novanm 2003
Pou KONAP
Danièle Magloire, Enfofanm
Yolette Mengual, Fanm Yo La
Yolette Jeanty, Kay Fanm
Olga Benoit, SOFA


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Kontakte FCADV
Tanpri Sonje: FCADV pa ofri sèvis pou kriz.
Voye kòmantè ba FCADV
Florida Coalition Against
Domestic Violence
425 Office Plaza Dr.
Tallahassee, FL 32301
Telefòn (850) 425-2749
FAKS (850) 425-3091
Liy Dirèk pou rapòte Vyolans Domestik: 1-800-500-1119
Liy TTY pou rapòte Vyolans Domestik: 1-800-621-4202
Si oumenm oswa yon moun ou konnen viktim abi, tanpri rele nimewo telefòn gratis nou an nan Liy Dirèk pou Rapòte Vyolans Domestik nan Eta Florid: 1-800-500-1119. Nimewo TTY Dirèk DV nan Eta Florid: 1-800-621-4202. Tout apèl yo ak sèvis yo konfidansyèl. Pou pwoteje sekirite ak konfidansyalite viktim ak sivivan yo nan vyolans domestik, FCADV pa ofri asistans oswa rekòmandasyon pou kriz nan imèl. Pou jwenn yon refij ki toupre ou akòz vyolans domestik, al gade lis nou an nan Florida's Certified Domestic Violence Centers.
Si ou gen kesyon konsènan pwojè nou yo, fòmasyon nou yo, pwoblèm règleman nou yo, oswa resous nou yo, rele biwo nou nan 850-425-2749.


text:
Reme'w au ke kontan, we'w zonge map chante
Tankou la mandu syel, se ou mem m'tap ret tan
Se ou ke mwen remen, pou ou sel m gen anvi
Nan vi'm se ou mwen we, ou fe ke'm pa rete
J'ai soif de toi
C'est toi que j'attends
(se ou mem ma'p tan)
Ma'p fin de pa fini, fe ta nan mwen pou kopran
Tankou ti moun dezan, fo'w b'am le pou'm leve
De mot ta pa jam kontre, mem nou deux m ka kwaze
Se tan devwa m ka chante, ke son yo anko existe
Leve zye'w gade, ze twal mwen ka file
Santi'm pral tombe, lange main ou b'am mwen
Vire tet ou gade mwen, c'est toi que j'attends
Tu es la réponse
A toutes mes questions
J'ai besoin de ta main
Pour guider mon existence
Je mets mon coeur à tes pieds
C'est le sort d'un homme sincère
Je t'offre mes nuits d'amour
Donne-moi ton coeur pour la vie
I want you
I Love You
Crazy for you
C'est toi que j'attends
Madam t'ap mache
mwen tande vwa ki rele
Viye'm gade deye
se la m'kopran
Se ou vecu m t'ap reve
Se tout fwa wap koute'm
Kopran kisa'm sot di
Pou ou mem sel ze'm ovri
Pou sel ou mem mwen gen anvi


text:
Enspire pa otòn
Tout sezon gen cham yo, men yo otòn lan ak tout ekspozisyon an sansasyonèl nan koulè a se pi renmen m '! Mwen renmen fèy yo chanje koulè, solèy la cho sou pi fre jou, sèk move tan, joumou, dyondyon sovaj ak tout koulè yo bèl natirèl enspire pa otòn, tankou zoranj boule nèt, wouj, mous vèt, jon, GRAYS ak mawon. Autumn tou se yon […]
Twal Koleksyon pa Charlotte Lancelot pou gan
Twal Koleksyon ak detay kolore sou ki menm gwosè ak stitched soti nan Panyòl konpayi a gandya Blacko pa Bèljik ki baze sou designer Charlotte Lancelot. Atizana tradisyonèl yo transfòme nan objè chak jou pou kay kontanporen. Bon twal koleksyon sa a yo montre nan Festival la Design London konsiste de tapi, pouf ak kousen nan 100 % lenn. Charlotte Lancelot tèt-ansanm ak gan gandya Blacko an […]
Amedea pa riva 1920
Amedea poupou ki fèt nan Benno Vinatzer. Sa a se yon tabourè inik ak koken nan kategori a nan mèb an bwa bèl. Amedea fèt an bwa sèd solid se te fè ak yon fòm senp. Mèb bwa pa janm yo pral soti nan style ak se youn nan materyèl yo pi byen sa ki kapab itilize nan fabrikasyon mèb. […]
Otokrasi pa FORMAFANTASMA
Andrea Trimarchi ak Simone Farresin yo se konsèpteur Italyen yo dèyè estidyo an konsepsyon Einhoven ki baze sou ak FORMAFANTASMA nan non bèl. Otokrasi pwojè yo peye omaj a konplike la, senp lan ak chak jou a. Te Pwojè a te wè nan magazin plizyè byen koni ak evènman konsepsyon men se toujou vo montre l 'ankò. Otokrasi […]
Kristine Senk Melvær – 100% Nòvèj nan Tant Randevou London 2012
100% Nòvèj nan Tant Randevou London 2012 – Kristine Senk Melvær lanse yon seri de lanp tab; Bokal limyè, Ray ak Dimanch ki enkòpore Scandinavian senplisite ak desen entelijan. 100% Nòvèj ap kontinye kounye a nan ane nevyèm li yo, prezante pi bon an nan konsepsyon Nòvejyen nan yon odyans entènasyonal. A 2012 egzibisyon pwomèt yo dwe a […]
Yon pwojè – Table bonbon
Ak yon fini dous ak koulè amizan, tab la bonbon se yon konpleman ideyal yo tabourè a trèt siksè ak yon moso aksan pafè nan nenpòt sal. Moso nan karakteristik liy ultra-senp grafik, yon kolore duo-ton fini ak lake ma. Li tou karakteristik mitik logo la UM Pwojè INSET nan koute li yo. UM […]
Blòk bòs pa riva 1920
Bòs solid bwa blòk kafe tab pa david designer & Maurizio riva. Sa a se yon koleksyon tab inik ak tou senpleman nan kategori a nan bèl la an bwa mèb. Se blòk ki fèt ak bòs solid Walnut, pye bwadchenn oswa kèk moso bwa sèd, yo fè ak yon fòm senp. Mèb bwa p'ap janm soti nan style ak se […]
Kay vwayaj DJ pil mark nan São Paulo, Brezil
DJ pil mark lakay sanble yon twou wòch reyèl geladen a ak enteryè kolore ak yon melanj de mèb, resikle navèt ak chèf ansyen nan konsepsyon kontanporen. Mwen jis pa ka ede men mwen renmen tout bagay sa yo fou parèt nan kay sa a! Jwenn sou Yatzer, sa a se kay la nan DJ mark pil. Li se […]
Tant Randevou London 2012
Yon multitude nan konsepsyon GREAT, TOUT anba yon 'TANT'. Ete sa a London pral wè Diamond Rèn nan selebrasyon Jubilee ak Lond la 2012 Olympics. Li se plas la sèlman yo dwe. Vini non septanm Tant Randevou London pral vole drapo a pou London avèk ekspozisyon komès dinamik li dènye kri fèt pandan Festival la Design London. Koulye a, […]
Klere Pops nan koulè nan Reiko Kaneko
Britanik-Japonè designer Reiko Kaneko yo pral lanse de koleksyon nouvo mwa pwochen: Fou gout ki ak bèt tas. Fou gout ki swiv ke fòma konsepsyon menm jan ak seri a tiz degoute popilè; transfòme mak vle ak tach nan detay dekoratif: fè sal mak plezi. Bright Pops nan koulè yo ki te fòme pa grap ki gen koulè pal ti […]


text: 1Men non zansèt Jezikri ki te pitit pitit David, pitit pitit Abraram. 2Abraram te papa Izarak. Izarak te papa Jakòb. Jakòb te papa Jida ak lòt frè l yo. 3Jida menm te papa Perèz ak Zara. Se Tama ki te manman yo. Perèz te papa Eswòm. Eswòm te papa Aram. 4Aram te papa Aminadab. Aminadab te papa Naason. Naason te papa Salmon. 5Salmon te papa Boaz. Se Raab ki te manman Boaz. Boaz te papa Obèd. Se Rit ki te manman Obèd. 6Obèd te papa Izayi, Izayi te papa wa David. David te papa Salomon. Se Madanm Ouri ki te manman Salomon. 7Salomon te papa Woboram. Woboram te papa Abya. Abya te papa Asa. 8Asa te papa Jozafa. Jozafa te papa Joram. Joram te papa Ozyas. 9Ozyas te papa Joatam. Joatam te papa Akaz. Akaz te papa Ezekyas. 10Ezekyas te papa Manase. Manase te papa Amon. Amon te papa Jozyas. 11Jozyas te papa Jekonyas ak lòt frè l yo. Se lè sa a yo te depòte moun pèp Izrayèl yo, yo mennen yo ale lavil Babilòn. 12Apre yo te fin mennen yo ale lavil Babilòn, Jekonyas te fè Salatyèl. Salatyèl te papa Zowobabèl. 13Zowobabèl te papa Abiyoud. Abiyoud te papa Elyakim. Elyakim te papa Azò. 14Azò te papa Sadòk. Sadòk te papa Akim. Akim te papa Eliyoud. 15Eliyoud te papa Eleaza. Eleaza te papa Matan. Matan te papa Jakòb. 16Jakòb te papa Jozèf. Se Jozèf sa a ki te marye ak Mari, manman Jezi yo rele Kris la. 17Konsa, pran depi Abraram jouk nou rive sou David, te gen antou katòz jenerasyon papa ak pitit. Pran depi David jouk nou rive lè yo te depòte pèp Izrayèl la ale lavil Babilòn, te gen antou katòz jenerasyon papa ak pitit. Pran depi lè yo te depòte pèp la jouk nou rive sou Kris la, te gen katòz jenerasyon papa ak pitit tou. 18Men kijan Jezikri te rive fèt. Manman li Mari te fyanse ak Jozèf. Anvan menm yo te antre viv nan kay ansanm, Sentespri fè Mari vin twouve li ansent. 19Jozèf, fyanse l la, te yon nonm dwat. Li pat vle fè eskandal ak sa. Li te vle kase fiyansay la san bri san kont. 20Li t'ap kalkile sou jan li ta pral fè sa lè li wè yon zanj Bondye parèt devan li nan dòmi. Zanj lan di li: — Jozèf, pitit pitit David, ou pa bezwen pè pran Mari pou madanm ou. Paske, pitit l'ap pote a se travay Sentespri. 21Li pral fè yon pitit gason. W'a rele l Jezi. Se li menm ki pral delivre pèp li a anba peche l yo. 22Tou sa pase konsa pou pawòl Bondye te mete nan bouch pwofèt la te ka rive vre. Men sa l te di: 23Men li, jenn fi a pral ansent, li pral fè yon pitit gason. Y'a rele l Emannwèl. (Non sa a vle di: Bondye avèk nou.) 24Lè Jozèf leve nan dòmi an, li fè tou sa zanj Bondye a te di l fè: li pran madanm li lakay li. 25Men, Jozèf pat kouche ak Mari, jouk lè li te fin akouche yon ti gason. Jozèf te rele pitit la Jezi.


text:
Se pou nou chak sonde ekriti yo ak dilijans, planifye lavi nou avèk objektif, anseye laverite nan rann temwayaj nou, epi sèvi Senyè a avèk amou.
Defwa chak ane, bèl Sant Konferans sa a sanble l di nou, avèk vwa pèsyadan li, “Vini, tout pitit gason Bondye yo,ki detni prètriz la.”1 Gen yon espri espesyal ki repann nan reyinyon jeneral prètriz la nan Legliz la.
Aswè a, gen dè milye ki soti pami nou ki toupatou nan mond lan ap sèvi Senyè a kòm misyonè. Jan m te mansyone nan mesaj mwen maten an, nou gen 63.000 misyonè ki ap sèvi aktyèlman nan chan misyon an, ak dè milye lòt k ap tann pou yo antre nan sant fòmasyon misyonè a oubyen ki deja depoze aplikasyon yo. Nou renmen moun ki dispoze e ki pa ka tann pou yo sèvi yo e nou konplimante yo.
Ekriti yo pa gen okenn lòt deklarasyon ki pi jistifye, responsablite ki pi obligatwa, ak kòmandman ki pi dirèk pase kòmandman Senyè resisite a te bay onz disip li yo lè l te parèt devan yo nan Galile a. Li te di:
“Ale, fè disip pou mwen nan tout nasyon, batize yo nan non Papa a, ak Pitit la, ak Sentespri a:
“Anseye yo pou yo obsève tout sa mwen kòmande nou yo. Sonje byen, m ap avèk nou toulèjou, jouk sa kaba.”2
Kòmandman divin sa a, ansanm avèk bèl pwomès ki mache avèk li a, se deviz nou jodia jan l te ye nan tan Jezi te sou tè a. Travay misyonè se yon karakteristik Legliz Jezikri pou Sen Dènye Jou yo. Li te toujou sa; e l ap toujou sa. Jan Pwofèt Joseph Smith te deklare a: “Apre tout sa k fin di, devwa ki pi gwo ak pi enpòtan an se preche levanjil la.”3
Nan lespas de ti ane, tout misyonè aplentan k ap sèvi aktyèlman yo nan lame wayal Bondye a pral fini travay yo e yo pral retounen lakay yo, jwenn fanmi yo. Moun ki pral ranplase èldè yo, yo la a aswè a pami Prètriz Aawon an nan Legliz la. Jènjan, èske nou pare pou nou reponn? Èske nou dispoze pou n travay? Èske nou pare pou n sèvi?
Se vre ke travay misyonè mande gwo adaptasyon nan fason yon moun ap viv. Li mande anpil èdtan travay ak gwo devouman, sakrifis dezenterese, ak priyè fèvan. Kòm rezilta, sèvis misyonè devwe pote benefis lajwa etènèl, ki etann nan tout mòtalite a rive nan letènite.
Defi nou se pou nou vin sèvitè ki pi pwodiktif nan jaden Senyè a. Sa aplike pou nou tout, kèlkeswa laj nou, e pa sèlman pou moun k ap prepare pou sèvi misyon aplentan yo, paske nou chak resevwa kòmandman pou nou preche levanjil Kris la.
Kite m sigjere yon fòmil ki ap garanti siksè nou: premyèman, sonde ekriti yo avèk dilijans; dezyèmman, planifye lavi nou avèk objektif ( e, m ka ajoute, planifye lavi nou kèlkeswa laj nou); twazyèmman, anseye verite a avèk temwayaj nou; epi katriyèmman, sèvi Senyè a avèk amou.
Annou konsidere chak nan kat pati fòmil sa a.
Premyèman, sonde ekriti yo avèk dilijans.
Ekriti yo temwaye de Bondye e yo gen pawòl lavi etènèl. Yo vin fondasyon mesaj nou an.
Pwogram etid yo nan Legliz la mete aksan sou ekriti yo e yo prepare e òganize atravè gwo efò tèt kole. Nou ankouraje nou pou n li ekriti yo chak jou tou, pèsonèlman epi avèk fanmi nou.
Kite m bay yon referans nou ka aplike imedyatman nan lavi nou. Nan Liv Mòmon an, nan Alma chapit 17, nou li resi sou lajwa Alma lè l te rankontre pitit gason Mozya yo ankò epi l te wè yo te toujou tennfas nan koz laverite a. Resi a di nou ke “yo te grandi nan konesans verite a; paske yo sete dèzòm entèlijan, e yo te fouye ekriti yo avèk dilijans pou yo te kapab konnen pawòl Bondye a.
“Men, se pa tout la sa; yo te lage kò yo nan anpil priyè ak jèn; se poutèt sa, yo te gen lespri pwofesi ak lespri revelasyon, e lè yo te preche, yo te preche avèk pouvwa e avèk otorite Bondye.”4
Frè m yo, sonde ekriti yo avèk dilijans.
Dezyèm fòmil nou an: Planifye lavi nou avèk objektif.
Petèt pa gen okenn lòt jenerasyon jèn moun ki te oblije fè fas ak desizyon osi enpòtan pase jenerasyon jodia. Yo oblije fè preparasyon pou lekòl, misyon, ak maryaj. Pou kèk moun, sa enkli sèvis militè tou.
Preparasyon pou yon misyon kòmanse bonè. Anplis preparasyon espirityèl la, yon paran ki saj ap chèche bay yon pitit gason mwayen pou l kòmanse fè ekonomi pou fon misyon li. Li gen dwa ankouraje l bonè pou l aprann yon lang etranje pou ke, si nesesè, li kapab itilize talan sa a. Finalman, bèl jou a ap vini kote evèk la ak prezidan pye a envite jènjan sa a pou vin rankontre yo. Yo jije si l diy; epi yo ranpli demann misyon l lan.
Pa gen okenn lòt lè kote fanmi an toutantye si ap veye e tann lapòs konsa ak lèt ki make adrès 47 East 47 East South Temple East South Temple, Salt Lake City, Utahkonsa. Lèt la rive; sispens la anpil; yo li apèl la. Souvan chan misyon l prale a lwen lakay. Men, kèlkeswa lokasyon an, repons misyonè obeyisan ki prepare a se menm nan: “M pral sèvi.”
Preparasyon pou depa a kòmanse. Jènjan, mwen espere nou apresye sakrifis paran nou si dispoze pou fè pou yo ka ede nou sèvi a. Travay yo ap soutni nou, lafwa yo va ankouraje nou, priyè yo ap kenbe nou. Yon misyon se yon zafè familyal. Menmsi kontinan ak oseyan separe nou, kè nou fè youn.
Frè m yo, nan planifikasyon objektif lavi nou yo, sonje ke opòtinite misyon nou yo pa limite ak peryòd nou resevwa yon apèl ofisyèl. Pou nou menm k ap sèvi nan militè yo, tan sa a kapab e li dwe pwofitab. Chak ane, jènjan nou yo ki nan lame yo mennen anpil moun nan wayòm Bondye a nan onore prètriz yo a, nan viv kòmandman Bondye yo, ak anseye lòt moun pawòl divin Senyè a.
Pa bliye privilèj nou pou n misyonè a pandan n ap fè etid nòmal nou. Gen moun k ap obsève, jije, e souvan imite egzanp nou antanke Sen Dènye Jou.
Frè m yo, kèlkeswa laj nou, kèlkeswa sikonstans nou, mwen priye nou pou planifye lavi nou avèk objektif.
Kounyeya annou pran twazyèm pwen nan fòmil nou an: Anseye verite a avèk temwayaj.
Obeyi konsèy Apot Pyè a, ki te konseye: “Se pou nou toujou pare pou reponn chak fwa yon moun mande nou eksplikasyon sou esperans nou gen nan nou an.”5 Leve vwa nou epi temwaye de vrè nati Divinite a. Deklare temwayaj nou konsènan Liv Mòmon an. Kominike bèl verite gloriye yo ki nan plan sali a.
Pandan m t ap sèvi kòm prezidan misyon nan Canada sa gen plis pase 50 an, yon jèn misyonè ki te soti nan yon ti vilaj andeyò, te etone pou l te wè gwosè vil Toronto a. Fizikman, li te kout men, li te gran nan temwayaj li. Pa lontan apre l te vini, konpayon l avèk li t al vizite kay Elmer Pollard, nan Oshawa, nan Ontario, Canada. Paske mesye Pollard te gen pitye pou jènjan sa yo ki, nan yon gwo tanpèt nèj, te oblije ap fè pòtapòt la, li te envite yo antre lakay li. Yo te prezante l mesaj yo a. Li pa t kapte espri a. Li te mande yo pou yo ale e pou yo pa t retounen ankò. Dènye pawòl li te di èldè yo lè yo t ap derape kite devan lakay li a sete pou pase yo nan betiz: “Nou pa ka di m ke nou kwè tout bon ke Joseph Smith sete yon pwofèt Bondye!”
Pòt la te fèmen. Èldè yo te mache ale. Tigason andeyò nou an te di konpayon li: “Èldè, nou pa t reponn Mesye Pollard. Li te di nou pa t kwè ke Joseph Smith sete yon vrè pwofèt. Annou retounen pou n al rann ni temwayaj nou.” Toudabò, konpayon an ki te gen plis eksperyans pase li, te ezite men finalman li te dakò pou te akonpaye konpayon li. Yo te pè anpil lè yo t ap pwoche devan pòt la yo te fèk rejte yo a. Yo te frape, yo te konfwonte Mesye Pollard, yo te gen yon moman panik, epi apresa, avèk yon fòs Lespri a te ba li, misyonè sanzeksperyans nou an te di: “Mesye Pollard, ou di nou pa ka reyèlman kwè Joseph Smith sete yon pwofèt Bondye. Mwen temwaye ou ke Joseph sete yon pwofèt. Li te veritabman tradui Liv Mòmon an. Li te wè Bondye Papa a ak Jezi, Pitit Gason L lan. Mwen konnen sa.”
Kèk tan apre, Mesye Pollard, ki te vin Frè Pollard kounyeya, te kanpe nan yon reyinyon Prètriz epi l te deklare: “Jou swa sa a mwen pa t ka dòmi. Pawòl sa yo pa t ap sonnen san rete nan zòrèy mwen: ‘Joseph sete yon pwofèt Bondye. Mwen konnen sa. Mwen konnen sa. Mwen konnen sa.’ Nan demen mwen te telefone misyonè yo epi m te mande yo pou yo te retounen. Mesaj yo a, ansanm avèk temwayaj yo, te chanje lavi m ak lavi fanmi m.” Frè m yo, anseye verite a avèk temwayaj.
Pwen final nan fòmil nou an se sèvi Senyè a avèk amou. Pa gen okenn ranplasan pou lanmou. Misyonè ki gen siksè yo renmen konpayon yo, dirijan misyon yo, ak moun presye y ap anseye yo. Nan katriyèm seksyon Doktrin ak Alyans yo, Senyè a etabli kalifikasyon pou moun travay nan ministè a. Annou egzamine kèk vèsè ladan:
“Ou menm ki anbake nan sèvis Bondye a, chèche pou ou sèvi l avèk tout kè ou, tout pouvwa ou, tout panse ou, ak tout fòs ou, pou ou kapab kanpe san repwòch devan Bondye nan dènye jou a. …
“Epi, lafwa, lesperans, charite, ak lanmou, nan yon sèl entansyon pou laglwa Bondye, kalifye l pou travay la.
“Sonje, lafwa, vèti, konesans, tanperans, pasyans, jantiyès fratènèl, sentete, charite, imilite, dilijans.”6
Se poutèt sa nou chak ki ap tande vwa m la a dwe poze tèt nou kesyon sa a: “Jodia, èske m pwogrese nan lafwa, nan vèti, nan konesans, nan pyete, nan lanmou?”
Atravè devouman nou lakay nou oubyen aletranje, moun n ap ede sove yo se gen dwa moun nou renmen plis yo.
Sa gen kèk ane, bon zanmi m, Craig Sudbury ak manman li, Pearl, te vin nan biwo m anvan Craig te pati pou al nan Misyon Melbourne nan nan Ostrali. Fred Sudbury, papa Craig, te absan. Vennsenkan anvan sa, manman Craig te marye avèk Fred, ki pa t pataje lanmou li pou Legliz la, e ki, anfèt, pa t manm Legliz la.
Craig te di lanmou pwofon ak dirab li te genyen pou paran li ak espwa li ke yon jou, papa l ta vin touche pa Lespri a epi louvri kè li bay levanjil Jezikri a. Mwen te priye pou m te jwenn enspirasyon sou fason yon dezi konsa te kapab reyalize. Enspirasyon an te vini, e m te di Craig: “Sèvi Senyè a avèk tout kè w. Rete obeyisan nan apèl sakre w la. Chak semèn ekri paran w yon lèt; epi pafwa, ekri papa w pèsonèlman, e fè l konnen kijan ou renmen l, e di l ou rekonesan dèske w se pitit li.” Li te remèsye m epi, avèk manman li, li te soti nan biwo a.
Mwen pa t wè manman Craig pandan prèske 18 mwa, epi li te vin nan biwo mwen, epi ak dlo nan je, li te di m: “Sa gen prèske dezan depi Craig ale nan misyon. Li toujou sonje pou l ekri nou yon lèt chak semèn. Dènyèman, mari m, Fred, te kanpe pou lapremyè fwa nan yon reyinyon temwayaj epi li te siprann mwen menm ak tout moun ki te la yo lè l te anonse l te pran desizyon pou l te vin manm Legliz la. Li te di li menm avèk mwen ta pral Ostrali pou nou al chèche Craig nan fen misyon li pou l se ka dènye batèm Fred ap fè kòm misyonè aplentan.”
Pa gen yon misyonè ki te kanpe osi fyè pase Craig Sudbury lè, byen lwen an Ostrali, li te akonpaye papa l antre nan dlo a epi, li te leve men l okare, pou l te di pawòl sakre sa yo: “Frederick Charles Sudbury, paske m te resevwa otorite nan men Jezikri, m batize ou nan non Papa a, ak Pitit Gason an, ak Sentespri a.”
Lanmou te pote laviktwa. Sèvi Senyè a avèk amou.
Frè m yo, se pou nou chak sonde ekriti yo avèk dilijans, planifye lavi nou avèk objektif, anseye verite a avèk temwayaj, epi sèvi Senyè a avèk amou.
Bèje nanm pafè a, misyonè ki te rachte limanite a, ba nou asirans divin ni:
“Epi si ou travay pandan tout vi ou pou ou kriye repantans nan mitan pèp sa a, epi ou sèlman mennen yon sèl nanm ban mwen, ala lajwa w ap anpil avèk li nan wayòm Papa m nan!
“Epi kounyeya, si lajwa w ap anpil avèk yon sèl nanm ou pote ban mwen nan wayòm Papa m nan, ala lajwa w ap anpil si ou ta mennen plis nanm ban mwen me!”7
Konsènan Li menm ki te di pawòl sa yo, mwen deklare temwayaj mwen: Li se pitit gason Bondye, Redanmtè nou ak Sovè nou.
Mwen priye pou nou ka toujou reponn envitasyon janti L la: “Suiv mwen.”8 Nan non sakre li, non Jezikri, Senyè a, amèn—amèn.
Show References
-
1. “Come, All Ye Sons of God,” Hymns, no. 322.
-
2. Matye 28:19–20.
-
3. Enseignements des présidents de l’église: Joseph Smith (2007), 330.
-
4. Alma 17:2–3.
-
5. 1 Pyè 3:15.
-
-
-
8. Jan 21:22.


text: Daprè enfòmasyon ki sòti bò kote militan yo, koutzam marye ankò mèkredi nan Siri, pi presizeman nan rejyon Hama kote omwen 20 moun ki tap asiste yon antèman, te mouri anba bal madi 15 me 2012 la, yon ti moman anvan yon bonm te eksploze arebò yon wout kote kèk obsèvatè l’ONU tap pase. Obsèvatwa Siryen pou Dwa moun –ki baze nan vil Lond, ann Angletè—pale ak Lavwadlamerik pou l fè konnen koutzam yo pete nan pati santral rejyon Khan Sheikhoun; men pèsonn pa konnen egzatteman ki moun kap tire a. Obsèvatwa Siryen pou Dwa Moun nan kontinye pou l di 3 kretyen-vivan pou pi piti pèdi lavi yo aprè fòs sekirite yo te tire sou yon kan refijye nan pwovens Daraa.


text:
Rezime
Yon atak byolojik se lè yon moun fè espre pou simen mikwòb oswa lòt sibstans byolojik ki kapab fè ou malad. Sa lakòz ou inale anpil ajan, yo antre nan yon blesi ki nan po ou oswa ou manje yo pou fè ou malad. Kèk ajan byolojik, tankou antraks, pa lakòz maladi kontajye. Lòt ajan yo, tankou viris lavaryòl, kapab lakòz maladi ou kapab pran nan lòt moun.
Si Genyen yon Menas Byolojik
Kontrèman ak yon eksplozyon, yon atak byolojik kapab oswa pa kapab evidan imedyatman. Alòske li posib pou ou wè siy yon atak byolojik, tankou sa ki te pase pafwa avèk kourye ki genyen antraks yo, genyen pètèt plis chans pou travayè swen sante lokal yo rapòte yon modèl maladi iregilye oswa ap genyen yon pakèt moun malad ki vin pran swen medikal pou ijans. W ap pètèt aprann danje a nan yon emisyon televizyon radyo ijans, oswa nan kèk lòt siyal yo itilize nan kominote ou. Ou ta kapab resevwa yon apèl telefonik oswa travayè repons pou ijans yo kapab vin frape pòt ou.
Sizoka genyen yon atak byolojik, ofisyèl sante piblik yo kapab pa anmezi imedyatman pou bay enfòmasyon sou sa ou ta dwe fè. Sa ap pran tan pou detèmine egzakteman ki maladi li ye, kijan maladi a ta dwe trete, epi kimoun ki andanje. Men, ou ta dwe gade televizyon, koute radyo, oswa tcheke Entènèt pou jwenn nouvèl ofisyèl tankou sa ki anba la a:
- Èske ou nan gwoup oswa zòn otorite yo konsidere ki menase?
- Ki siy ak sentòm maladi a?
- Èske y ap distribiye medikaman oswa vaksen?
- Ki kote? Kimoun ki ta dwe pran yo?
- Ki kote ou ta dwe chèche swen medikal pou ijans si ou vin malad?
Pandan yon ijans byolojik ki deklare:
- Si yon manm fanmi vin malad, li enpòtan pou vijilan.
- Men pa sipoze ou ta dwe ale nan yon sal-dijans lopital oswa nenpòt maladi se rezilta atak byolojik la. Sentòm anpil maladi komen kapab parèt anmenmtan.
- Pran tèt ou, fè pratik bon ijyèn ak pwòprete pou evite mikwòb yo gaye, epi pou chèche konsèy medikal.
- Konsidere si ou nan gwoup oswa zòn otorite yo kwè ki menase.
- Si genyen menm sentòm ak sa yo dekri yo epi ou nan gwoup yo konsidere ki menase yo, chèche swen medikal pou ijans imedyatman.
Si ou kapab vin ekspoze:
- Swiv enstriksyon doktè yo ak lòt ofisyèl sante piblik yo.
- Si maladi a se yon maladi ki kontajye anvizaje resevwa evalyasyon ak tretman medikal. Ou kapab jwenn konsèy pou rete lwen lòt moun oswa ou kapab izole tèt ou poukont ou.
- Pou maladi ki pa kontajye yo, anvizaje resevwa evalyasyon ak tretman medikal.
Si ou vin konnen genyen yon sibstans iregilye oswa sispèk ki toupre:
- Deplase vit.
- Pwoteje tèt ou. Kouvri bouch ou ak nen ou avèk kouch twal ki kapab filtre lè a men toujou pèmèt ou respire. Pami egzanp yo, genyen de (2) a twa (3) kouch koton tankou tichòt, mouchwa oswa sèvyèt. Sinon, plizyè kouch twal oswa sèvyèt papye kapab ede ou.
- Lave avèk savon ak dlo.
- Kontakte otorite yo.
- Gade televizyon, koute radyo, oswa tcheke Entènèt pou jwenn nouvèl ak enfòmasyon ofisyèl tankou nouvèl ak enfòmasyon ki endike sa siy ak sentòm yo ye, si y ap distribiye medikaman oswa vaksen epi ki kote ou ta dwe resevwa swen medikal si ou vin malad.
- Si ou vin malad chèche swen medikal pou ijans.


text:
1
Seyè sèl Mèt la di ankò: -Se pou yo kenbe pòtay bò solèy leve nan ti lakou anndan an fèmen pandan sis jou moun gen dwa travay la. Men, y'a louvri l' jou repo ak jou fèt lalin nouvèl lan.
2
Wa a va soti nan gwo lakou deyò a, l'a antre nan gwo chanm ki nan bout koridò a, l'a kanpe bò poto pòtay yo. Prèt yo menm va boule ofrann ki pou boule nèt yo. Y'a fè ofrann pou di Bondye mèsi yo. Se la, bò pòtay la, wa a va mete ajenou pou adore Bondye. Apre sa, l'a soti. Pòtay la va ret louvri jouk aswè.
3
Chak jou repo m' yo ak chak fèt lalin nouvèl yo, se pou tout pèp la mete ajenou pou yo adore Seyè a devan pòtay la.
4
Chak jou repo m' yo se pou wa a ofri sis ti mouton ak yon belye mouton san ankenn enfimite, pou yo boule nèt pou Seyè a.
5
Avèk chak belye mouton, l'a ofri yon demi mezi grenn jaden. Avèk chak ti mouton, l'a bay sa l'a vle. Pou chak demi mezi grenn, l'a bay twaka yon mezi lwil oliv.
6
Pou fèt lalin nouvèl lan, l'a ofri yon jenn towo bèf, sis ti mouton ak yon belye mouton, yo tout san ankenn enfimite.
7
Pou chak towo bèf ak pou chak belye mouton, l'a ofri yon demi mezi grenn jaden. Pou chak ti mouton, l'a ofri sa li vle. Se pou l' ofri twaka yon mezi lwil oliv pou chak demi mezi grenn li ofri.
8
Lè wa a ap antre, se pou l' pase nan gwo chanm ki nan bout koridò a. Lè l'ap soti, se la pou l' pase tou.
9
Pou nenpòt fèt, lè pèp la ap vin adore Seyè a, moun ki pase nan pòtay nò a pou yo antre va pase nan pòtay sid la pou yo soti. Moun ki pase nan pòtay sid la pou yo antre va pase nan pòtay nò a pou yo soti. Pesonn p'ap gen dwa pase soti kote li te pase antre a. Se pou l' pase soti nan pòtay anfas la.
10
Wa a va kanpe avèk pèp la, l'a antre ansanm ak yo, l'a soti ansanm ak yo.
11 Pou jou fèt yo ak pou gwo seremoni yo, y'a ofri yon demi mezi grenn jaden pou chak towo bèf osinon pou chak belye mouton y'ap ofri. Pou chak ti mouton yon moun ap ofri, l'a bay sa l'a vle. Se pou yo bay twaka yon mezi lwil pou chak demi mezi grenn jaden.
12 Lè wa a ap fè yon ofrann paske li vle fè l' bay Seyè a, kit se yon ofrann pou yo boule nèt, kit se yon ofrann pou di Bondye mèsi, y'a louvri pòtay ki bay sou solèy leve nan ti lakou anndan an pou li. Se pou li fè ofrann li menm jan li fè l' pou jou repo yo. Men, soti li soti, y'a fèmen pòtay la.
13 Seyè a di ankò: -Chak maten, se pou yo ofri yon ti mouton ennan san ankenn enfimite pou yo boule nèt pou Seyè a. Se pou yo fè ofrann sa a chak jou.
14 Chak maten, y'a ofri tou senk liv farin frans ak yon boutèy ka lwil oliv y'a melanje ak farin lan. Se konsa pou yo fè ofrann sa yo bay Seyè a. Sa se yon lòd ki la pou toutan, ki p'ap janm chanje.
15 Chak jou nan maten, san sote yon jou, se pou yo ofri ti mouton an, farin lan ak lwil la pou yo boule nèt pou Seyè a.
16 Seyè sèl Mèt la bay lòd sa a: -Si wa a fè yonn nan pitit li yo kado yon moso nan tè li a, moso tè sa a ap toujou rete pou pitit la. Se va byen eritaj fanmi li.
17 Men, si wa a fè yon moun k'ap sèvi l' kado yon moso nan tè li a, tè a ap tounen pou wa a ankò lè lanne rejwisans lan va rive. Paske, tè a se pou li. Se sèlman li menm ak pitit li ki ka mèt tè a pou toutan.
18 Wa a pa gen dwa mete ankenn moun nan pèp la deyò sou tè yo pou li pran l' pou li. Se nan tè ki rele l' pa l' la pou l' pran pou l' bay pitit li. Konsa, li p'ap mete pesonn deyò sou tè yo pou l' pran tè a pou li.
19 Apre sa, nonm lan mennen m' devan pòt ki toupre pòtay sid la, nan ti lakou anndan an. Pòt la te bay sou chanm yo mete apa pou prèt Bondye yo, sou bò nò a. Li moutre m' yon espas nan fon an, sou bò solèy kouche chanm yo.
20 Epi li di m': -Men kote prèt yo va bouyi vyann bèt yo te touye pou mande Bondye padon osinon pou peye pou peche yo fè yo. Se la tou y'a kwit ofrann farin yo. Konsa, tou sa yo te mete apa pou Bondye p'ap janm soti nan gwo lakou a kote yo te ka fè malè rive pèp la.
21 Apre sa, li mennen m' nan gwo lakou deyò a, li fè m' pase nan kat kwen lakou a. Te gen yon ti lakou nan chak kwen.
22 Antou, sa te fè kat ti lakou. Chak ti lakou sa yo te gen swasantwit pye longè, karantwit pye lajè.
23 Yo chak te gen yon miray wòch ki te fèmen yo. Nan pye miray yo, te gen yon seri fouye dife ki te fè wonn lakou a.
24 Nonm lan di m': -Sa se kizin kote moun k'ap sèvi nan Tanp lan va bouyi vyann bèt pèp la ofri bay Bondye.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub